Neelofa Terharu Suami Hadiahkan Gelang Tangan Sempena Hari Lahir Ke-34

Selebriti terkenal, Neelofa meluahkan rasa syukur dan terharu apabila menerima gelang tangan daripada suaminya, PU Riz sempena ulang tahun kelahirannya yang ke-34 hari ini.

Menerusi satu perkongsian di Instagram, Neelofa turut meluahkan penghargaan buat suaminya serta tersentuh dengan sikap PU Riz yang selalu cuba membahagiakan isteri meskipun dirinya tidak pernah meminta-minta.

BACA: “Dah Pakai Niqab Pun Masih Layak Jadi Model LV” – Peminat Bangga Dengan Neelofa

“Terima kasih buat suamiku atas segala bimbingan, kasih sayang dan prihatin dalam setiap hal. Tiada satu pun tentang tanggungjawab yang boleh dipersoal kerana insan ini dari hari pertama perkahwinan sehingga sekarang penuhi segalanya dengan baik dengan izin Allah.

“Saya tak pernah meminta itu dan ini tetapi masyaAllah, selalu cuba untuk bahagiakan isterinya,” tulisnya.

Menerusi perkongsian itu, Neelofa turut memuat naik gambar gelang tangan yang diterima daripada suami tercinta. Kata Neelofa lagi, gelang diterimanya itu sepadan dengan cincin kahwinnya.

Dalam pada itu, Neelofa turut mendoakan buat keluarga kecilnya sentiasa diberikan kebahagiaan dan kesejahteraan.

“Istimewa hari lahir, dihadiahkan gelang tangan yang sepadan dengan cincin kahwin, terima kasih suamiku. Semoga Allah SWT sentiasa kurniakan ketenangan, kebahagiaan, kesejahteraan dalam keluarga kita,” katanya.


“Jangan Senang Melabel Saya ‘Hipokrit’ Hanya Kerana Saya Berhijab Ke Majlis Tertentu” – Fasha Sandha

Pelakon Fasha Sandha meminta netizen tidak semudahnya melabel dirinya hipokrit hanya kerana dirinya berhijab ke majlis tertentu.

Menerusi satu perkongsian di Instagram, Fasha berkata dia yakin bahawa ramai lagi wanita yang free hair yang melakukan perkara sama sepertinya.

“Dah lama tak tulis panjang. Hari ini rasa nak tulis bila terbaca komen ‘hipokrit’ dan ‘nama pun pelakon’ selepas posting saya mengenakan hijab ke majlis ‘preview’ berbuka puasa semalam.

“Jangan senang untuk melabel sy ‘hipokrit’ hanya kerana saya berhijab ke majlis tertentu. Saya yakin ramai lagi wanita yang free hair yang melakukan perkara yang sama seperti saya. Bukan bererti yang telah berhijab boleh menghina kami sebegitu.

“Cuma jangan babitkan kerjaya saya, sebab saya pun mencari rezeki seperti kalian,” tulisnya.

Menurut Fasha lagi, dia tidak perlu memberi penjelasan mengenai perkara itu kepada orang luar melainkan pada keluarga dan teman rapat sahaja.

“Saya tidak perlu jelaskan satu persatu, kenapa itu, kenapa ini, sebab ‘I don’t owe any explanation to anyone accept to my family, my inner circle’ dan Allah,” tulisnya.

Dalam pada itu, Fasha mengakui dirinya hanyalah insan yang tidak sempurna dan banyak kekurangan serta mengucapkan terima kasih buat mereka yang menghinanya.

“Untuk yang menghina pun , saya ucapkan terima kasih.Nak hina berbakul-bakul silakan. Ya , saya hanyalah insan yang tidak sempurna, banyak kekhilafan dan kekurangan,

“Ya, kerana saya tiada pangkat dan darjat, saya bukanlah level kayangan,  Jadi anda boleh menghukum saya kerana saya tidak berhijab?” tulisnya.


“Tunggu Ubai Buka Braces Lagi 3 Tahun, Baru Fikir Pasal Kahwin” – Shila Amzah

Umum mengetahui, influencer terkenal, Ubai atau nama sebenarnya Muhammad Ubaidillah Mohd Zulkefli mengakui sedang menjalin hubungan istimewa dengan penyanyi, Shila Amzah.

Menerusi sesi live di Instagram, Shila meminta peminat mendoakan yang baik-baik terutama karier seninya. Ujarnya lagi, sekarang bukan masa sesuai bercerita soal kahwin.

Menurut Shila lagi, dia mahu mempunyai simpanan sebelum mendirikan rumah tangga sekali lagi serta memberi fokus pada anak tunggalnya, Seth Uwais.

“Saya masih muda. Berhenti tanya saya bila akan berkahwin lagi. Saya mahu bekerja, cari duit. Saya kena ada simpanan sendiri sebelum berkahwin. Sekurang-kurangnya tunggu sehingga Seth pandai bercakap,” katanya.

Dalam pada itu, Shila sempat berseloroh jika mereka mahu ke fasa lebih serius, perlu menunggu sehingga pendakap gigi dipakai Ubai dibuka.

“Lagipun braces Ubai pun lagi tiga tahun baru boleh buka. Jadi jangan bahas tentang pernikahan. Saya juga mahu membahagiakan diri sendiri terlebih dahulu sebelum membahagiakan hati orang lain,” katanya.


“Cinta Lokasi Itu Mengarut! Awak Tak Rasa Ke Maruah Awak  Itu Murah?” – Nabila Huda

Pelakon berbakat besar, Nabila Huda berkata cinta lokasi untuk mendapat keserasian hingga terjerat dengan hubungan terlarang di set pengambaran disifatkan mengarut.

Memetik mStar Online, Nabila atau lebih mesra disapa Abil berkata dia sudah lama dalam industri serta mengatakan tindakan tersebut hanya menjatuhkan maruah lebih-lebih lagi wanita.

BACA: “Nak Jadi Pelakon Ke Nak Jadi Pelacur?” – Nabila Huda Bengang Aktres ’Tersuka Suami Orang

“Cinta lokasi itu mengarut! Jangan pernah lakukan perkara itu. Awak akan jumpa pelbagai lagi pasangan lain (dalam drama). Nak berlakon dengan dia sekejap sahaja, selepas itu akan bertukar pasangan lain.

“Awak tak rasa ke maruah awak itu murah? Orang lelaki akan cakap apa kekurangan awak, apa yang awak dah buat. Saya dah lama dalam industri ini, saya ada ramai rakan lelaki dan saya tahu mereka cakap fasal perempuan. Tolong jaga maruah!,” katanya.

Menurut Abil lagi, tindakan tersebut hanya memakan diri sedangkan si lelaki akan tetap kembali ke pangkuan isteri kerana itu cinta pertama mereka.

Malah, Abil turut memberi nasihat kepada pendatang baru supaya tidak terfikir untuk melakukan perkara sedemikian kerana ia akan menghancurkan karier mereka.

“Kalau rasa benda itu salah jangan buat, buat mereka yang nak mencuba, tolong berhenti. Ia akan menghancurkan hidup awak… nanti awak pula akan patah hati dan kemurungan.

“Sebab lelaki itu milik orang lain, tak kiralah dia kata apa sekali pun, sebenarnya dia menipu sebab dia akan setia dan sayang isterinya kerana itu adalah cinta pertama mereka.

“Untuk lelaki, jangan salahkan perempuan, tak cukup dengan isteri di rumah yang cantik dan menjaga anak dekat rumah.

“Kenapa buka hati itu untuk perempuan lain? Tak baik, kan? Cuba bayangkan kalau isteri buat perkara sama, tentu rasa terluka,” katanya.


“Melentik…Tak Sakit Pinggang Ke?” – Video Watie Hanifiah Jadi Perhatian

Baru-baru ini tular video di aplikasi TikTok menjadi perhatian ramai memaparkan kekasih hati Shuib Sepahtu iaitu usahawan Watie Hanifiah.

Menerusi video itu, kelihatan usahawan itu memakai blazer berwarna ‘cream’ dan sedang berjalan dengan penuh bergaya.

BACA: “Dari 58 Kg To 68 Kg, Nak Salahkan Siapa Sebenarnya Ni? – Watie

Bagaimanapun, caranya berjalan dikritik oleh netizen serta ada yang mengatakan mereka tidak berkenan.

Tidak kurang juga, ada mengatakan mereka lebih suka jika Shuib bersama dengan aktres, Wan Sharmila yang disifatkan lemah lembut dan sopan.

Namun, menerusi Insta Story Watie mendedahkan ada pihak tidak bertanggungjawab menggunakan identiti dirinya dan membuat akaun TikTok. Kata Watie lagi, dia hanya mempunyai satu akaun TikTok sahaja.


“Ia Kisah Silam Saya” – Ameerul Asyraf Mengaku Bercium Di Kelab Malam

Sejak semalam hangat diperkatakan apabila tular video dikatakan mirip seorang pelakon baru sedang ghairah bercium di sebuah kelab malam.

Memetik mStar Online, pelakon Ameerul Asyraf mengaku video aksi bercium dalam sebuah kelab malam yang tular itu adalah dirinya.

BACA: Pelakon Lelaki Kantoi Ghairah Cium Di Kelab Malam, Kekasih Tuntut Janji Bertunang?

Bagaimanapun, Ameerul berkata itu adalah video lama yang dirakam sekitar 2019 serta mempersoalkan kenapa video itu disebarkan.

“Lelaki dalam video itu memang saya tetapi ia adalah kisah silam saya. Saya tidak tahu jika ada pihak tidak berpuas hati dengan saya sebab pelik juga kerana baru sekarang nak sebarkan,” katanya.

Terdahulu, seorang wanita bernama Eyra mendakwa teman lelaki aktor itu mendedahkan video berkenaan di TikTok serta meluahkan rasa kecewa dengan tindakan Ameerul serta pelakon itu  berjanji mahu mengikat tali pertunangan dengannya tahun ini.

tak mintak lebih mintak dihargai Sahaja?#bukanlelakiterhebat #foryoupage #f #foryoupage #trending #tiktokmalaysia #foryou #tiktok #fyp? #fypage #fyp

Dalam pada itu, Ameerul tidak menolak video itu dihantar oleh wanita bersamanya dalam video berkenaan kepada Eyra namun tidak pasti motif wanita tersebut.

“Mungkin ini ujian saya sebagai anak seni. Saya tidak tahu kenapa ada pihak perlu sebarkan sekarang selepas empat tahun kejadian itu berlaku.

“Saya juga tak pasti apa dia mahu? Tapi kami masih lagi berkawan. Saya rasa video itu hanya ada padanya. Tak tahulah kalau kawan-kawan dia mempunyai salinan. Tapi saya dapat rasakan dia sendiri yang hantar,” katanya.

Sementara itu, Ameerul berkata dia tidak sempat menjelaskan apa-apa kepada Eyra kerana wanita itu terlebih dahulu memuat naik video berkenaan di TikTok serta tidak mahu memburukkan keadaan.

Kata Ameerul lagi, dia dan Eyra sedang berkawan namun tidak pasti mengenai dakwaan kononnya mereka mahu mengikat tali pertunangan.

“Saya memang rapat dengan dia. Eyra pun ada temani saya ke lokasi penggambaran tapi buat masa ini biarlah saya fokus keluarga dan karier. Kewangan pun belum stabil untuk berkahwin.” kata Ameerul,” katanya.


Elvina Umum Hamil Anak Kedua Di Tokyo Disneyland

Pelakon jelita Datin Elvina Mohamad berkongsikan berita gembira di Instagram dirinya kini hamil anak kedua.

Menerusi perkongsian itu, Elvina mengumumkan mengenai khabar gembira itu ketika bercuti di Tokyo Disneyland, Tokyo, bersama suami, Datuk Haniff Borhan dan anak mereka, Karl Mateen.

BACA: “Saya Pakai Hanya Untuk KLFW, Maaf Jika Tak Selesa” – Elvina

“Kami tak sabar nak jumpa ahli keluarga baharu tidak lama lagi! #babynumberTWO (bayi nombor dua),” tulisnya.

Elvina turut berkongsikan gambar mereka sekeluarga berlatar belakangkan teman tema tersebut dan kelihat suami serta anaknya memegang perut aktres itu.

Perkongsian Elvina itu mendapat pelbagai reaksi daripada rakan artis dan netizen yang mengucapkan tahniah di atas kehadiran ahli baru tidak lama lagi.

Elvina mendirikan rumah tangga dengan Haniff pada 18 Mac 2018. Pasangan itu dikurniakan cahaya mata sulung, Karl Mateen kini berusia empat tahun.


“Ramai Cuba Dekati Suami Saya, Tapi Saya Tak Pernah Serang Wanita Itu” – Shiera

Pelakon dan penyanyi Sharifah Shahirah dikecam kerana tidak tidak menyebelahi mana-mana wanita yang ditakdirkan hidup berpoligami sehingga ada yang mendoakan agar mendapat nasib yang sama.

Memetik Harian Metro, Shahirah atau lebih mesra disapa Sheira berkata sebagai wanita dia tidak menyokong mana-mana pihak serta bersikap ‘neutral’.

BACA: Sharifah Shahirah & Rakan Artis Berjaya Kutip Lebih RM18k Untuk Nad Zainal

Sheira turut mendedahkan ramai wanita cuba mendekati suaminya, Ijoy Azhari namun dia memilih untuk tidak menyerang individu tersebut.

“Saya seorang yang suka tengok perangai masing-masing. Kadang-kadang saya sokong isteri pertama dan ada ketika saya suka dengan isteri kedua.

“Disebabkan itu, ada yang menyelar dan mendoakan saya menerima nasib sama. Sebenarnya ramai yang pernah cuba mendekati suami saya, tapi saya tidak pernah serang wanita itu.

“Bayangkan kami pernah duduk bersebelahan sedangkan saya tahu dia pernah ‘try’ suami saya. Namun, saya memilih untuk pandang dia saja. Saya percaya kepada ketentuan Allah SWT. Kalau ditakdirkan dia bersama suami saya ketika itu, dia akan hadapi perasaan apa yang saya rasa.

“Alhamdulillah bila saya fikir begitu, Allah SWT kurniakan saya rezeki yang lebih besar. Kita tak perlu nak tunjuk kebahagiaan pada semua orang,” katanya.

Dalam pada itu, ditanya bagaimana dia tahu wanita cuba mendekati suaminya, Shiera berkata naluri isteri sangat kuat.

“Kalau wanita berkenaan semurah itu (cuba goda suami orang), jadi dia memang begitulah. Lama kelamaan saya percaya orang akan tahu diri kita bagaimana. Tak perlu saya nak tunjuk diri ini baik sebab kita pun bukanlah sempurna.

“Saya pernah berniat untuk meminta wanita berkenaan supaya jelaskan tapi tak sampai hati sebab kasihan. Jadi, saya bersabar dan minta suami berterus terang dan berbincang mengenai hal ini.

“Saya beritahu dia, naluri isteri kuat dan dapat rasa. Lagipun kami bekerja dalam bidang yang sama. Kita tak perlu cari salah masing-masing sedangkan orang biasa pun akan ada yang sampaikan maklumat. Selebihnya saya cuba sabar sebab inilah yang dikatakan sabar itu separuh daripada iman” katanya.


Selesai Tunai Umrah, Puteri Sarah Bawa Anak-Anak Bercuti Di Dubai

Umum mengetahui, pelakon Puteri Sarah berangkat ke Tanah Suci Mekah bagi menunaikan ibadah ibadah umrah pada 26 Januari lalu membawa kedua-dua anaknya.

Selesai mengerjakan umrah beberapa hari lalu, Puteri Sarah membawa dua anaknya iaitu Syaikhul dan Sumayyah bercuti ke Dubai pula.

BACA: “Sedih Tengok Anak-Anak Puteri Sarah…Tanpa Ayah Dia Orang” – Netizen

Menerusi Instagram, Puteri Sarah tidak lokek berkongsikan momen percutian bersama anak-anak di sana buat tatapan umum.

Turut menjadi perhatian, satu perkongsian Puteri Sarah memaparkan dirinya memakai jubah serba putih di padang pasir.

Diruangan komen, rata-rata netizen mendoakan agar Puteri Sarah diberi ketenangan ketika bercuti disana serta memuji kecantikan pelakon itu.

Malah, komen pakar motivasi terkenal, Dato’ Dr. Haji Mohd Fadzilah Kamsah turut menjadi perhatian dimana ada menyebut tentang kekuatan dan ketenangan.


“Kalau Dah Jadi Suami, Kenapa Nak Melayan?” – Faizal Hussein

Usia kini sudah mencecah 55 tahun, pelakon Faizal Hussein berkata dia juga tidak terlepas apabila masih ada wanita cuba mendekatinya.

Memetik Utusan Online, bagaimanapun Faizal berkata dia sudah meletakkan batasan setiap kali berlakon dan di set penggambaran kerana tidak mahu terpalit dengan kontroversi.

“Nak kata saya sudah tua, sampai hari ini pun masih ada orang cuba try (goda) lagi. Saya sudah letakkan batasan sesiapa yang saya jumpa (wanita), mesti panggil ‘adik’.

“Maknanya, orang lain perlu faham status saya dan sampai hari ini, tidak pernah timbul isu bercinta di set penggambaran. Saya hanya bercakap dengan pelakon lain sebelum penggambaran sesuatu babak atau ketika waktu makan selepas kerja selesai,” katanya.

Mengulas mengenai isu pelakon bergelar suami terpalit skandal bercinta dengan aktres di set penggambaran, Faizal turut menempelak pelakon lelaki yang tidak menjaga batas.

“Kalau sudah tahu suami orang, kenapa nak melayan? Saya ambil nasi sendiri di set penggambaran dan lebih banyak duduk dalam kereta sebelum sesuatu babak dijayakan.

“Kita tidak akan bertahan lama kalau terlampau banyak kontroversi, tidak kira baik atau buruk kerana ia tetap kontroversi,” katanya.


Wajah Disamakan Dengan Ira Kazar, Ini Reaksi Alyah

Perkongsian penyanyi Datin Alyah menjadi perhatian apabila memuat naik video di TikTok meminta netizen berhenti mengatakan wajahnya seperti orang lain.

Menerusi video itu, Alyah berkata meskipun dalam dunia ini ada 7 orang wajah seiras namun tidak perlu beritahu tentang hal tersebut dalam setiap perkongsiannya.

BACA: Seronok Main Indoor Playground, Netizen Sahkan Ira Kazar Tak Hamil

“Setiap kali saya buat video, mesti cakap orang yang sama. Kalau ikutkan saya ni dah tua dah, lahir tahun 81. Terpaksa pula ikut muka budak itu padahal kita lahir dulu,” katanya.

Meskipun tidak menyebut nama mana-mana individu namun rata-rata netizen mengaitkan wajah isteri kepada Dato Ramli MS mirip isteri kedua pengarah terkenal, Syamsul Yusof iaitu Ira Kazar.

Diruangan komen, rata-rata netizen mengakui pada awalnya mereka sangkakan Ira Kazar dalam video berkenaan. Namun, ada yang mengatakan, Alyah lebih cantik daripada individu yang diperkatakan itu.


Bekas Isteri Harap Cliff Umar Boleh Tengokkan Anak-Anak Jika Dia Sudah Tiada

Bekas isteri kepada Cliff Umar iaitu Zurini Hasbullah berkata berharap penyanyi itu dapat tengokkan anak-anak mereka apabila dia sudah tiada suatu hari nanti.

Memetik Harian Metro, Zurini membesarkan ketiga-tiga anaknya sendirian selepas diabaikan suaminya itu sejak beberapa tahun lalu.

BACA: Terkejut Diumum Juara GV7, Cliff Umar Akui Tak Fikir Dulu Sebelum Cakap

Difahamkan, dua anak lelakinya berusia 13 dan 11 tahun disahkan mengidap autisme, manakala anak perempuan bongsunya berusia tujuh tahun mempunyai ciri-ciri disleksia.

Lebih mengejutkan, Zurini berkata disebabkan terlalu tertekan dia pernah terfikir untuk menghidupkan enjin kereta bawa anak-anak untuk terjun sungai dan tidak mahu menyusahkan orang.

“Orang tak faham saya perlukan sokongan. Keluarga saya pun ada masalah sendiri. Orang yang saya harapkan beri sokongan pun tiada. Hidup saya semata-mata untuk anak.

“Rasanya kalau tiada anak-anak, saya pun dah tiada. Tapi sebab anak-anak la saya bertahan. Dulu saya tertekan minta duit dengan ayah mereka tak dapat hingga saya marahkan anak-anak,” katanya.

Zurini mendedahkan dia berpisah dengan penyanyi itu pada 2014 ketika sedang mengandungkan anak bongsunya. Bagaimanapun, Zurini dan penyanyi itu sah bercerai pada 2019.

“Saya terima kerana itu anak-anak saya. Mereka bukan cacat anggota tapi lemah dari segi lain. Tengok macam normal tapi di balik tabir kena ada cara kendalikan mereka.

“Bayangkan saya kena mandikan mereka setiap pagi bermula jam 4 pagi dengan yang sulung dah cecah ketinggian hampir enam kaki untuk siapkan ke sekolah. Ia berlaku sejak dari usia setahun kepada sekarang.

“Saya buat semua seorang diri dan kadang-kadang tertekan juga sebab tiada masa rehat. Saya kena cari duit, kemas rumah dan jaga mereka kalau sakit,” katanya.

Sebelum ini, Cliff dilaporkan enggan mengulas mengenai perkara itu serta menyifatkan ianya masalah peribadi dan berharap supaya tidak campur hal peribadinya.

“Minta maaf. Ini masalah peribadi dan saya selesaikan dengan dia (bekas isteri) sendiri. Saya harap orang lain hormat keputusan untuk tidak masuk campur dalam hal peribadi saya,” katanya.


Syafiq Yusof Timang Anak Ketiga, Ibu Luah Rasa Syukur Miliki 8 Cucu

Pengarah terkenal Syafiq Yusof berkongsikan berita gembira apabila isterinya Aisyeah Zainal selamat melahirkan cahaya mata ketiga mereka di sebuah pusat perubatan kira-kira jam 8.18 pagi tadi.

Menerusi Instagram, Syafiq berkongsikan berita gembira itu serta gambar wajah anak lelaki pertamanya buat tatapan umum.

Meluahkan rasa syukur di atas kehadiran cahaya mata ketiga itu, Syafiq turut berkongsikan nama anaknya yang diberi nama Muhamad Nu’Aiman.

“Alhamdulillah, syukur ya Allah. Anak ketiga, lelaki pertama. Muhamad Nu’Aiman bin Muhamad Syafiq,” tulisnya.

Sementara itu, diruangan komen ibu Syafiq iaitu Datin Patimah Ismail turut meluahkan rasa syukur di atas kelahiran cucu kelapan itu.

Untuk rekod, Syafiq dan isterinya mendirikan rumah tangga pada 5 April 2014. Pasangan itu dikurniakan dua anak perempuan iaitu Nuur Jannah, 7, dan Nuur Nusaybah, 5.


Pelakon Lelaki Kantoi Ghairah Cium Di Kelab Malam, Kekasih Tuntut Janji Bertunang?

Sejak semalam hangat diperkatakan apabila tular video dikatakan mirip seorang pelakon baru sedang ghairah bercium di sebuah kelab malam.

Difahamkan, video tular di aplikasi TikTok itu netizen mendakwa ianya dimuat naik oleh kekasihnya yang turut meluahkan rasa kecewanya.

Menerusi video itu, wanita berkenaan berkata dia sentiasa bersama aktor tersebut ketika susah senang namun apabila lelaki itu sudah senang ini balasan diterimanya.

tak mintak lebih mintak dihargai Sahaja?#bukanlelakiterhebat #foryoupage #f #foryoupage #trending #tiktokmalaysia #foryou #tiktok #fyp? #fypage #fyp

Malah, wanita itu turut bertanyakan dimana janji aktor itu yang mahu mengikat tali pertunangan dengannya pada tahun ini.

“Susah senang bersama, bila dah senang, balasan macam ni yang dapat. Mana janji awak nak tunang tahun ni? Ini ke kejutan yang awak nak beri pada saya!”tulisnya.

“Sakit sangat awak balas jasa saya! Kepada perempuan itu, saya harap awak jaga dia macam mana saya jaga okey?” tulisnya.

Memetik portal BOOM, lelaki berkenaan adalah mirip seorang pelakon lelaki baru pelakon yang pernah membintangi siri Leftenan Zana.


“Tak Perlu Berkias-Kias, Sebut Sahaja Nama Senang..” – Fizo Omar

Sebelum ini, susulan sindiran dibuat bekas isterinya, Mawar Karim yang memberi bayangan dia banyak menanggung keluarga, pelakon Fizo Omar berkata dia tidak mahu memanjangkan isu berkenaan.

Bagaimanapun, menerusi temu bual bersama Melodi, Fizo menegaskan sindiran tersebut merupakan satu fitnah yang boleh menjejaskan namanya dan keluarga.

BACA: “Kita Dah Ada Keluarga Masing-Masing, Jagalah Keluarga Sendiri” – Fizo Omar

Jelasnya lagi, tidak perlu ‘meroyan’ di media sosial dan jika tidak berpuas hati sebut sahaja nama dan bawa perkara itu ke mahkamah jika ianya perkara tidak benar.

“Sebenarnya saya agak ketinggalan, tidak tahu menahu sehingga salah seorang staff saya beritahu. Saya kurang jelas apa yang dimaksudkan tapi bila tengok respons daripada netizen memang itu ditujukan kepada saya.

“Sekiranya betul, saya rasa lebih gentle tak perlu berkias-kias, sebut sahaja nama senang kita ambil tindakan susulan. Pada saya itu satu fitnah yang boleh menjatuhkan reputasi saya dan keluarga.

“Sekiranya betul, be genuine, be gentle, sebut nama dan kemukakan bukti, petik nama. Jadi nama yang dipetik akan menjawab, mungkin akan kemukakan bukti siapa yang betul, siapa yang salah. Tak gentlelah nak meroyan kat media sosial seorang, tak puas hati, petik nama. Rasa kalau ada benda tak betul, kita pergi mahkamah,” katanya.

Dalam pada itu, Fizo berkata dia tidak teragak-agak untuk mengambil tindakan agar perkara itu tidak berulang. Ujarnya lagi, seleaps berpisah dia mengambil pendekatan berdiam diri kerana anak.

“Saya tak ada apa yang di takutkan, selepas berpisah, tiga tahun saya berdiam diri tak pernah buat sebarang kenyataan sebab saya memikirkan anak.

“Tiada angin tiada rebut kita nak sesuatu untuk dapat perhatian daripada orang, tak payah berkias-kias, straight to the point, kita tengok apa tindakan yang patut kita buat.

“Sekiranya saya nampak memang agak melampau, saya tidak teragak-agak untuk ambil tindakan dengan niat benda ini tidak berlaku lagi,” katanya.

Dalam pada itu, Fizo berkata mereka sudah ada keluarga masing-masing dan lebih baik menjaga pasangan sendiri serta bersahabat baik demi anak mereka.

“Benda dah lepas, saya dah berkahwin, dah bahagia, dah berkeluarga dan dia sendiri pun dah ada pasangan dan keluarga. Jaga pasangan masing-masing. Tak perlu buang masa. Sama-sama kita bersahabat baik demi membesarkan anak, itu lagi bagus sebenarnya,” katanya.


“Saya Tak Sempurna, Tapi Saya Tak Fake” – Mawar Karim Tuju Pada Siapa?

Baru-baru ini, perkongsian usahawan Mawar Karim menjadi perhatian apabila seolah memberi bayangan dia banyak menanggung keluarga ketika bergelar isteri.

Menerusi perkongsian di Insta Story itu, Mawar tidak menyebut nama mana-mana pihak namun mengakui hidupnya kini lebih tenang bebanding dahulu.

Kemudian, perkongsian pelakon Fizo Omar pula menjadi bualan apabila memuat naik gambar bersama keluarganya dengan mengatakan bahawa difitnah juga merupakan salah satu rezeki serta rezeki ujian yang akan berikan kekuatan.

Terbaru, Mawar dilihat memuat naik kata-kata di Insta Story miliknya namun tidak menyebut nama mana-mana pihak sekaligus mencetuskan tanda-tanya.

“Saya mungkin bukan yang sempurna, tapi sekurang-kurangnya saya tidak berpura-pura. Dengan saya, apa yang awak lihat itulah yang awak dapat.

“Ia bukanlah kerja saya nak dedahkan orang yang berpura-pura. Akan ada masanya mereka akan mendedahkan siapa diri mereka yang sebenarnya,” kongsinya.

Terdahulu, Mawar dan Fizo Omar pernah berkahwin pada 2013. Pasangan itu dikurniakan seorang cahaya mata perempuan, Wan Maryam.


Shila Amzah Miliki Ciri-Ciri Wanita Idaman Ubai

Umum mengetahui, influencer terkenal, Ubai atau nama sebenarnya Muhammad Ubaidillah Mohd Zulkefli mengakui sedang menjalin hubungan istimewa dengan penyanyi, Shila Amzah sejak tahun lalu.

Memetik Astro Gempak, Ubai berkata Shila mempunyai ciri-ciri wanita idamannya serta menyifatkan penyanyi itu seorang yang rendah diri.

“Ya saya sedang berkawan rapat dengan Shila. Kami serasi dan memahami antara satu sama lain. Kami mula rapat selepas sering bertemu untuk bermain badminton.

“Shila ada ciri-ciri wanita idaman saya, bagi saya dia seorang yang rendah diri, adventurous dan mempunyai hobi yang sama dengan saya.

“Sampaikan cira rasa makanan kami pun sama iaitu dua-dua pun tak makan taugeh. Saya selesa dengan Shila,” katanya.

Dalam pada itu, Ubai berkata dia tidak kisah dengan status ibu tunggal kerana apa yang penting mereka saling memahami antara satu sama lain.

“Saya tak kisah berkawan dengan mana-mana wanita, asalkan dia memahami saya dan saya pun memahami keadaan dia.

“Buat masa sekarang saya masih belum ada perancangan ke arah perkahwinan kerana saya mahu berikan kerjaya sebagai seorang produser. Saya hanya mampu minta semua orang mendoakan yang baik-baik buat saya dan Shila,” katanya.


Aiman Tino Nikah April Ini

Penyanyi Aiman Tino merancang untuk mendirikan rumah tangga dengan gadis pilihannya, Syarah Haifa, 24 tahun, selewat-lewatnya pada April ini.

Memetik Harian Metro, Aiman berkata majlis pernikahan dijangka berlangsung sebelum bulan Ramadan manakala majlis resepsi pula pada Jun atau Ogos tahun ini.

Sementara itu, Aiman berkongsikan Syarah memiliki ciri-ciri wanita idamannya serta menyifatkan wanita itu seorang yang lemah lembut.

“Saya terpikat dengan keayuan dan sikap lemah-lembutnya. Pada masa sama, kami juga mengusahakan perniagaan biskut bersama-sama. Selepas menjalin hubungan serius tidak sampai setahun, kami memutuskan untuk melangkah ke fasa perkahwinan,” katanya.

Dalam pada itu, Aiman menjelaskan majlis yang diadakan baru-baru ini adalah majlis merisik dan mereka merancang untuk bertunang sehari sebelum majlis pernikahan nanti.

“Sebenarnya, ramai orang salah faham dan menyangka majlis merisik sebelum ini adalah majlis pertunangan. Sebenarnya ia hanya majlis merisik dan kami masih belum bertunang,” katanya.


Netizen Jumpa Video Lama, Bekas Tunang Zarina Anjoulie Didakwa Kahwin 5 Kali

Sejak beberapa hari lalu, hangat diperkatakan mengenai hubungan pelakon Zarina Anjoulie dikatakan sudah terlerai dengan bekas tunangnya, Datuk Seri Khazrul Elzey.

Meskipun tiada kenyataan rasmi mengenai perkara itu, namun kedua-duanya dilihat saling meluahkan perasaan di media sosial mengenai apa yang berlaku.

BACA: “Saya Masih Terkejut Dia Pakai Seksi Macam Tu, Saya Malu” – Khazrul

Malah, sebelum ini Zarina meminta agar bekas tunangnya itu untuk menjadi ‘gentleman’ serta menghubunginya untuk mahu menyelesaikan masalah mereka.

Zarina atau lebih mesra disapa Anju turut mendedahkan bahawa ego adalah punca hubungan mereka berakhir.

Dalam pada itu, turut menjadi bualan ramai apabila ada netizen mengatakan seperti ada yang tidak kena dengan bekas tunang Anju itu serta mempunyai banyak ‘red flag’ dan didakwa pernah berkahwin sebanyak 5 kali.

Tidak kurang juga, ada netizen turut menemui video lama majlis pertunangan dan perkahwinan Khazrul yang dimuat naik di YouTube serta video percutian di Iceland bersama seorang wanita.


“Saya Masih Terkejut Dia Pakai Seksi Macam Tu, Saya Malu” – Khazrul

Kemelut hubungan antara selebriti sensasi, Zarina Anjoulie bersama tunangnya, Datuk Seri Khazrul Elzey hangat diperkatakan apabila dikhabarkan hubungan mereka sudah terlerai.

Bagaimanapun, menerusi TikTok ahli perniagaan itu dilihat membalas komen netizen yang meminta supaya memujuk Zarina semula.

BACA: “Kalau Awak Sayang Hubungan Kita, Jadi Gentleman Call & Mesej Saya” – Zarina Anjoulie

Membalas komen netizen, Khazrul berkata dia tidak okay untuk Zarina atau lebih mesra disapa Anju. Malah, usahawan itu berkata dia tidak mampu menjaga perasaan Anju serta mengakui dirinya banyak kekurangan.

Sementara itu, Khazrul turut terkejut serta remuk hati melihat penampilan seksi pelakon itu serta meminta Anju supaya menjaga aurat.

Dalam pada itu, Khazrul turut mengulas mengenai kenyataan Anju yang meminta tidak dijadikan sebagai bahan konten serta mengatakan hidup perlu diteruskan.


Wawa Zainal Tak Kisah Suami Puji Pelakon Wanita Lain

Pelakon Wawa Zainal berkata dia mengakui tidak cemburu dengan tindakan suaminya, Aeril Zafrel memuji pelakon wanita lain.

Baru-baru ini tular video di media sosial memaparkan video Aeril memuji aktres jelita, Sophia AlBarakbah menjadi bualan netizen.

BACA: “Sophia Manja, Mungkin Ada Yang Senang Jatuh Hati Kerana Karakternya” – Aeril Zafrel

Susulan video tular itu ada netizen tertanya-tanya mengenai reaksi Wawa adakah dia tidak terasa mengenai berkenaan kenyataan suaminya itu. Bagaimanapun, Wawa berkata dia okay sahaja dan tidak kisah dengan tindakan suaminya itu.

“Mengenai kenyataan Aeril memuji perempuan lain manja itu, saya okay saja. Dia menjelaskan perwatakan kawan dia seperti apa. Okay saja. Jadi, berhenti tanya saya ‘tak marahkah?’ dan ‘tak terasakah?

“Sejujurnya, waktu mula-mula tengok video itu, saya okay saja. Tapi, bila ramai sangat netizen membuat spekulasi, ‘bini dia okaykah?’ dan macam-macam lagi, saya terus rasa normal atau tidak apabila saya tidak rasa apa-apa. Jadi saya buat-buat merajuk sekejap,” tulisnya.

Sebelum ini, Aeril berkata Sophia adalah seorang yang manja dan mungkin disebabkan itu ada yang mudah jatuh hati dengan personalitinya.


“Tak Rasa Panas Bila Saya Ikhlas Pakai Tudung Bukan Terpaksa” – Maryam

Antara yang menjadi perhatian satu posting memaparkan Maryam berada di tepi pantai dan kelihatan ibu kepada seorang cahaya mata itu ayu bertudung.

BACA: Isu DNA Anak, Ryzal Ibrahim Nekad Heret Netizen Ke Mahkamah

Menurut Maryam, ibunya turut bertanyakan sama ada tidak panaskah bertudung. Maryam berkata pada awalnya dia bimbang jika tidak tahan panas apabila berhijab, namun Allah permudahkan segalanya.

“Saya buat face call dengan ibu saya. Ibu saya tanya “tak panas ke?pakai tudung. Sebenarnya saya pun selalu risau bila pakai tudung rasa lagi panas.

“Tapi sampai sekarang saya tak rasa panas sangat bila saya ikhlas pakai tudung bukan terpaksa. Alhamdulillah. Allah makes everything easy,” tulisnya.

Perkongsian Maryam itu mendapat pelbagai reaksi daripada netizen yang memuji kecantikannya apabila bertudung serta mendoakan agar terus istiqamah mengenakan hijab.

Maryam dan suaminya, Ryzal Ibrahim mendirikan rumah tangga pada 2019 di Korea Selatan. Pasangan itu dikurniakan seorang cahaya mata diberi nama Rina kini berusia setahun lebih.


“Kalau Awak Sayang Hubungan Kita, Jadi Gentleman Call & Mesej Saya” – Zarina Anjoulie

Umum mengetahui, hubungan antara pelakon Zarina Anjoulie dan tunangnya, Datuk Seri Khazrul Elzey dikhabarkan sudah pun putus ditengah jalan.

Menerusi satu penjelasan panjang lebar, Khazrul menjawab pertanyaan daripada netizen menjelaskan bukan berat badan menjadi masalah dalam perhubungan mereka.

BACA: “Maaf Saya Tak Cukup Sempurna, Saya Masih Usaha Untuk Berubah” – Zarina Anjoulie

Terbaru, menerusi satu perkongsian di TikTok, Zarina atau lebih mesra disapa Anju meminta kepada tunangnya itu supaya menjadi ‘gentleman’ untuk selesaikan masalah mereka.

Katanya, jika masih sayangkan hubungan lebih baik hubungi terus untuk berbincang dan bukannya memuat naik perkongsian di TikTok.

“Kalau awak rasa saya sayang lagi hubungan kita kemudian jadi gentlemen, call saya, mesej saya. Bukan posting kat TikTok pasal saya. Awak pernah jadi tunang saya, sudah tentu saya boleh bincang dengan awak,” tulisnya.

Dalam pada itu, Anju turut mendedahkan bahawa disebabkan ego hubungan mereka terlerai serta meminta supaya Khazrul untuk perbaiki serta selesaikan masalah berkenaan.

“Ingat ego adalah punca utama boleh hancur mana-mana hubungan. Sebab ego lah hubungan kami hancur. Jadilah seorang lelaki dan perbaiki ia,” tulisnya.

Sebelum ini, Khazrul berkata dia menerima Anju seadanya dan bukan isu berat badan menjadi masalah namun ada perkara lain perlu diselesaikan.


Drama Lakonan Aliff Aziz, Sophia AlBarakbah Jadi Bualan Netizen

Drama Ku Akad Kau Dengan Bismillah lakonan pelakon Aliff Aziz dan aktres jelita, Sophia AlBarakbah akhirnya sudah pun ditayangkan semalam.

Baru sahaja satu episod, drama tersebut menjadi bualan ramai di media sosial lebih-lebih lagi ada babak di atas katil memaparkan Alif membawakan watak Luth Mikail dan Raisya Hannah lakonan Sophia.

Menerusi TikTok, ada pengguna memuat naik beberapa babak drama tersebut memaparkan Maira lakonan Jasmine Suraya menjerit selepas terkejut melihat tindakan Luth dan Hannah tidur bersama di atas katil.

Difahamkan, Hannah adalah usahawan kedai hiasan diberi tanggungjawab untuk membuat dekorasi majlis hari jadi Maira iaitu sepupunya sendiri yang turut dihadiri oleh Luth.

Sementara itu, diruangan komen ada segelintir netizen mengaitkan dengan pendedahan Bella Astillah sebelum ini mengenai pelakon wanita yang tersuka dengan suaminya.


“Maaf Saya Tak Cukup Sempurna, Saya Masih Usaha Untuk Berubah” – Zarina Anjoulie

Hangat diperkatakan mengenai hubungan pelakon Zarina Anjoulie dengan tunangnya, Datuk Seri Khazrul Elzey, semalam perkongsian Khazrul seolah memberi bayangan mengenai ikatan pertunangan mereka sudah berakhir.

Terbaru, Zarina atau lebih mesra disapa Anju dilihat ada memuat naik perkongsian di Insta Story memohon maaf serta mengakui dirinya belum cukup sempurna.

BACA: “Bukan Isu Berat Badan Jadi Masalah, Kalau Dia Gemuk Saya Tetap Sayang” – Khazrul

Menurut Anju lagi, dia masih berusaha untuk berubah perlahan-lahan serta berharap ada yang akan menerimanya seikhlas hati suatu hari nanti.

“Anju minta maaf kepada semua pihak ye. Saya minta maaf tak cukup sempurna. Saya masih berusaha untuk berubah perlahan-lahan.

“Satu hari ada yang boleh terima saya seadanya dengan ikhlas. Biarkan saya mengubat hati dalam ketenangan. Saya sayang anda semua,” tulisnya.

Terdahulu, Khazrul meluahkan dia bukan orang yang baik serta berharap mereka akan terus bersahabat serta mendoakan agar Anju bertemu dengan orang yang lebih baik.


“Rasanya Kalau Pertandingan Berbentuk Realiti, Saya Tak Akan Sertai Lagi” – Ayda Jebat

Tamat sudah program Famili Duo pada Ahad lalu, penyanyi Ayda Jebat berkata dia tidak mahu menyertai lagi mana-mana program berkonsepkan realiti.

Memetik Media Hiburan, Ayda bagaimanapun masih terbuka untuk membabitkan diri dalam pertandingan yang tidak memerlukan komitmen mingguan seperti Anugerah Juara Lagu (AJL).

BACA: Berhabis RM150,000 Untuk Famili Duo, Ayda Jebat Akur Tiada Rezeki Juara

“Rasanya kalau pertandingan berbentuk realiti, saya tak akan sertai lagi. Saya beritahu jujur. Sebenarnya masa, energi dan kreativiti itu kita tak boleh nak… Macam mana nak cakap ya. Saya rasa sudah cukuplah. Maksud saya, yang berbentuk realiti.

“Kalau Anugerah Juara Lagu itu lain, insya-Allah. Yang bukan perlukan komitmen pada tiap-tiap minggu,” katanya.

Dalam pada itu, Ayda berkata dia belum berkongsikan keputusannya itu dengan Nabil Mahir namun suaminya mengenali dirinya.

“Saya tidak beritahunya lagi (mengenai keputusan tersebut). Tapi saya rasa dia mengenali saya seorang yang bagaimana.

“Cukuplah setakat ini. Tidaklah serik… tapi buat masa sekarang biarlah saya beri fokus terhadap perkara lain pula selepas ini,” katanya.

Ahad lalu, Ayda Jebat dan adiknya Fyna Jebat dinobat Naib Juara Famili Duo musim kedua serta membawa pulang hadiah RM20,000.


Seronok Main Indoor Playground, Netizen Sahkan Ira Kazar Tak Hamil

Sebelum ini, timbul khabar angin mendakwa isteri kedua pengarah terkenal, Syamsul Yusof iaitu Ira Kazar kini sedang hamil.

Terbaru, Ira dilihat ada berkongsikan video di Insta Story  meluangkan masa bersama ahli keluarganya di indoor playground.

Menerusi video dikongsikan, Ira dilihat gembira bermain bersama-sama adik-beradiknya namun tidak kelihatan suaminya, Syamsul Yusof.

Video tersebut dikongsikan semula oleh pengguna di aplikasi TikTok. Apa yang menjadi bualan, rata-rata netizen mengatakan madu kepada Puteri Sarah itu tidak hamil seperti yang didakwa sebelum ini.

Malah, ada yang mengatakan mereka melihat Ira melakukan aktiviti lasak dan jika benar hamil pasti ianya mendatangkan kesan pada kandungan.

Terdahulu, Syamsul mengejutkan ramai apabila mengakui sudah pun bernikah dengan Ira Kazar di Thailand pada 5 Januari lalu.


Shila Amzah Akui Ada Hubungan Istimewa Dengan Ubai

Influencer terkenal, Ubai atau nama sebenarnya Muhammad Ubaidillah Mohd Zulkefli mengakui sedang menjalin hubungan istimewa dengan penyanyi, Shila Amzah sejak tahun lalu.

Memetik Harian Metro, pemuda berusia 25 tahun itu berkata dia mula rapat dengan Shila selepas penyanyi itu berdepan fasa sukar dalam kehidupannya.

Menurut Ubai, sebagai rakan dia mahu berada disamping Shila ketika dia berdepan dengan ujian untuk memberikan sokongan.

“Saya sudah mengenali Shila sejak tahun 2011, tapi hubungan kami bertambah akrab sekitar 2014. Namun sejak tahun lepas hubungan kami menjadi semakin rapat selepas dia mengalami fasa sukar dalam hidupnya (bercerai).

“Sebagai kawan saya sentiasa mahu yang terbaik untuk Shila dan ada disampingnya saat dia memerlukan peneman untuk meluahkan segala ujian yang dilalui,” katanya.

Kata Ubai lagi, hubungan mereka menjadi lebih serius serta tidak sangka Shila akan berkongsikan kepada umum ketika sesi Live di media sosial baru-baru ini.

“Tak sangka hubungan itu lama-kelamaan menjadi semakin serius dan semalam dia berkongsi mengenai hubungan kami ketika siaran langsung di TikTok,” katanya.

Dalam pada itu, Ubai berkata dia belum lagi membawa Shila untuk bertemu keluarganya namun mereka menerima perhubungannya dengan penyanyi itu.

Sebelum ini, menerusi sesi siaran langsung, Shila beberapa kali dilihat memanggil Ubai dengan panggilan sayang.

Terdahulu, Shila bercerai talak satu dengan Haris Idraki pada 8 Februari 2022 selepas empat tahun berkahwin. Pasangan itu dikurniakan seorang cahaya mata lelaki Seth Uwais.


“Bukan Isu Berat Badan Jadi Masalah, Kalau Dia Gemuk Saya Tetap Sayang” – Khazrul

Hangat diperkatakan mengenai hubungan pelakon Zarina Anjoulie dengan tunangnya, Datuk Seri Khazrul Elzey, semalam perkongsian Khazrul seolah memberi bayangan mengenai ikatan pertunangan mereka.

Menerusi perkongsian di TikTok Story, Khazrul meluahkan dia bukan orang yang baik serta berharap mereka akan terus bersahabat.

BACA: “Semoga Kita Terus Jadi Sahabat, Papa Doakan Mama Dapat Yang Lebih Baik” – Khazrul

Terbaru, menerusi satu hantaran Khazrul menjawab pertanyaan daripada netizen menjelaskan bukan berat badan menjadi masalah dalam perhubungan mereka. Menurutnya, dia tidak pernah meminta Zarina atau lebih mesra disapa Anju untuk menurunkan berat badan jika mahu berkahwin.

Assalamualaikum semua terima kasih atas nasihat kepada saya. saya hargai sangat2. InshaAllah jodoh pertemuan Allah tentukan. Biarlah keadaan tenang, Alhamdulillah, Doa anda semua amatlah saya hargai dengan ucapan terima kasih ??? semoga Allah membalas budi dan bertambah rezeki kepada anda semua. Aameen #fyp

“Asalamualaikum, saya tak pernah kata pada Anju kalau tak turun 55 kilogram saya tak nak kahwin. Anju dah kata dia hanya bergurau isu ini tak sangka jadi viral.

“Anju ada post di media dia bergurau, tak sangka isu melarat. Anju dah minta maaf pada saya, saya dah nasihat dia jangan main tulis macam itu.

“Saya tanya Anju, awak tak rasa bersalah ke awak tulis main-main tapi netizen sumpah seranah bakal suami awak? Jadi dia menyesal sebab isu berat badan ini,” katanya.

Jelasnya lagi, dia menerima Anju seadanya dan bukan isu berat badan menjadi masalah namun ada perkara lain perlu diselesaikan. Khazrul berkata lagi, isu berat badan itu telah pun dipadam oleh Anju namun sudah terlambat apabila ianya tular di media sosial.

“Jadi, bukanlah isu berat yang jadi masalah pada kami. Saya tak kisah pun kalau dia gemuk saya tetap sayang, cuma ada perkara lain yang kami kena lalui.

“Anju terus padam artikel isu berat badan dalam telefon dia depan saya, cuma Anju tak dapat. padam media bila media dah viral, dia menyesal.

“Saya tak boleh cakap apa-apa kerana saya tak nak orang salah anggap pada kami. Biar kami cuba selesaikan masalah ini,” jelasnya.


Zaki, Yamani Hadiahkan Wang Kemenangan RM100,000 Pada Ibu

Bergelar juara program Famili Duo musim kedua, Yamani Abdillah dan Zaki Yamani mahu menghadiahkan wang kemenangan RM100,000 dimenangi mereka kepada ibu masing-masing.

Memetik Utusan Online, Yamani berkata tanpa sokongan serta doa daripada ibu mereka tidak mungkin dia dan Zaki mampu meraih kejayaan tersebut.

“Selama ini, ibu adalah antara penyokong utama dalam kerjaya seni. Tak putus-putus bagi semangat dan mendoakan kami.

Jadi, kami mahu mendedikasikan kemenangan ini buat kedua-dua ibu kami termasuk semua wang kemenangan yang diraih. Kami percaya, jika kami buat begitu, rezeki buat kami akan lebih melimpah, Insya-Allah,”katanya.

Sementara itu, Zaki dan Yamni terharu apabila bapa mereka, Datuk Jamal Abdillah hadir menyaksikan persembahan mereka di pentas final program berkenaan. Ujarnya lagi, kemenangan itu juga adalah buat bapa mereka yang sentiasa memberikan semangat kepada mereka.

“Itu merupakan kali pertama babah datang tengok kami buat persembahan. Memang sebak dan terharu. Tetapi ia juga membuatkan kami rasa gementar sebab dia ada di depan mata.

“Kemenangan ini juga kami dedikasikan buat babah sebab sepanjang menyertai program ini, dia juga selalu titip pesanan dan semangat buat kami berdua.

“Malah, beberapa hari sebelum persembahan final semalam, dia berulang kali menyakat, ‘Man, kau dan Zaki kena menang kalau nak babah datang tengok di final’.

“Tak sangka, kami betul-betul menang jadi ada sebab untuk kami berasa bangga dengan kejayaan ini yang juga untuk dia,”katanya.

Untuk rekod, Yamani adalah hasil perkahwinan Jamal dengan Noraina Mohd Yusof manakala Ahmad Zaki adalah daripada perkahwinan ketiganya dengan Fatimatuzahrah Samad.


Padam Mesej Sophia AlBarakbah Di IG, Bella Astillah ‘Move On’

Tidak mahu memanjangkan lagi kontroversi melanda rumah tangganya dengan Aliff Aziz, pelakon dan penyanyi Bella Astillah bertindak memadam perbualannya dengan Sophia Albarakbah di Instagram.

Memetik mStar Online, Bella berkata Aliff sudah pun memberi penjelasan mengenai isu tersebut dan ramai sudah melihat perkongsian tersebut serta tidak mahu bercakap lagi tentang hal berkenaan.

“Saya rasa semua orang pun dah tengok hantaran yang saya muat naik itu. Jadi saya rasa cukuplah Aliff pun sudah berikan kenyataan. Saya tak mahu lagi bercakap tentang soal itu,” katanya.

Menurut Bella lagi, dia mahu memberi tumpuan dalam bidang nyanyian serta meraikan kemenangan selepas dinobat tempat ketiga dalam Famili Duo bersama Wanie Kayrie.

“Saya mahu raikan bersama Wanie atas kejayaan kami dapat tempat ketiga dalam program Famili Duo. Selepas ini, saya hanya mahu berikan tumpuan dalam bidang muzik.

“Famili Duo banyak memberi pengalaman baru sekaligus dapat menonjolkan kemampuan saya sebagai penyanyi,” katanya.

Terdahulu, hangat diperkatakan apabila Bella mendedahkan mengenai seorang pelakon wanita yang tersuka dengan suaminya. Malah, Aliff Aziz mengesahkan wanita tersebut adalah Sophia AlBarakbah.


“Sedih Tengok Anak-Anak Puteri Sarah…Tanpa Ayah Dia Orang” – Netizen

Umum mengetahui, pelakon Puteri Sarah kini berada di Tanah Suci Mekah bagi menunaikan ibadah umrah serta membawa bersama kedua-dua anaknya, Syaikhul dan Sumayyah.

Bagaimanapun, keberangkatan Puteri Sarah hanya diiringi ahli keluarganya dan kelibat suaminya, Syamsul Yusof tidak kelihatan.

Terbaru, Puteri Sarah dilihat ada berkongsikan video momen berada di sana bersama kedua-dua anaknya. Turut kelihatan, kedua anaknya ditemani kru mutawwif dan jemaah umrah lain.

Diruangan komen, rata-rata netizen meluahkan rasa sedih melihat anak-anak Puteri Sarah yang ke sana tanpa ayah mereka.

Kata netizen lagi, diusia kecil seperti itu sudah pasti mereka dahagakan kasih sayan seorang ayah di dalam hidup mereka.

Dalam pada itu, rata-rata netizen turut mendoakan agar dipermudahkan urusan Puteri Sarah sepanjang berada disana.


“Kita Dah Ada Keluarga Masing-Masing, Jagalah Keluarga Sendiri” – Fizo Omar

Susulan sindiran dibuat bekas isterinya, Mawar Karim yang memberi bayangan dia banyak menanggung keluarga, pelakon Fizo Omar berkata dia tidak mahu memanjangkan isu berkenaan.

Memetik mStar Online, menerusi temu bual bersama Melodi semalam, Fizo berkata tidak perlu mengungkit kisah lama dan kedua-duanya sudah pun memiliki keluarga sendiri.

BACA: “Difitnah Pun Adalah Salah Satu Rezeki, Ujian Yang Akan Berikan Kekuatan” – Fizo Omar

Sebelum ini, Fizo memuat naik gambar bersama keluarganya dengan mengatakan bahawa difitnah juga merupakan salah satu rezeki serta rezeki ujian yang akan berikan kekuatan.

Terdahulu, Mawar memberitahu hidupnya kini lebih tenang bebanding dahulu. Mawar berkongsikan mengenai perkara itu menjawab komen netizen mengatakan dia tidak lagi cantik seperti dulu serta kasihan dengan usahawan tersebut.


Puteri Sarah Nak Bantu Ibu Tujuh Anak Dihalau Dari Rumah Sewa

Perkongsian pelakon Puteri Sarah menjadi perhatian apabila meluahkan hasratnya untuk membantu ibu tujuh anak yang akan diusir dari rumah sewa.

Difahamkan, wanita tersebut bersama anak-ananya dihalau berikutan tidak membayar sewa rumah sejak Oktober tahun lalu.

Menerusi perkongsian di Insta Story itu, Puteri Sarah kesal dengan suami wanita berkenaan yang gagal menjalankan tanggungjawab selepas berkahwin lain.

“Allahuakbar kejamnya. Inilah yang dikatakan nak poligami tapi tak tahu tanggungjawab. Siapa kakak ni? Jika ada maklumat, tolong mesej Sarah. Sarah nak tolong,” tulisnya.

Sementara itu, pihak Zakat Selangor telah pun tampil menghulurkan sumbangan kepada wanita berkenaan yang juga pesakit mental.

Malah, ibu tersebut turut diuji apabila anak sulungnya yang berusia 14 tahun turut menerima rawatan psikiatri kerana kerap mengamuk dan seperti mendengar bisikan serta perlu mengambil ubat penenang setiap hari.

Difahamkan, tunggakan sewa rumah dan bayaran sewa bulanan keluarga itu akan diuruskan oleh pihak Zakat Selangor.


Berhabis RM150,000 Untuk Famili Duo, Ayda Jebat Akur Tiada Rezeki Juara

Merangkul tempat naib juara program realiti Famili Duo malam tadi, Ayda Jebat akur tiada rezeki untuknya dan adiknya, Fyna Jebat untuk bergelar juara.

Memetik Xtra, Ayda berkata kos keseluruhan dikeluarkan untuk mereka bertanding dalam program itu melebihi RM150,000.

BACA: “Maaf, Adik Saya Enggan Beri Komen Kerana Banyak Hati Harus Dijaga” – Ayda Jebat

“Sepanjang lapan minggu bertanding, kos keseluruhan yang saya keluarkan sudah melebihi RM150,000. Tapi tiada rezeki kami untuk bergelar juara,” katanya.

Mengulas mengenai jumlah kos yang dikeluarkan tidak berbaloi, namun Ayda berkata dia tetap berpuas hati kerana dapat memberikan yang terbaik.

“Kapal terbang, sarkas, tapak pembinaan, konsert rock dan macam-macam lagi… Semua sudah kami tonjolkan setiap minggu.

“Menghitung semula kos yang saya keluarkan sendiri, secara kontra ia tidak berbaloi dari semua segi, termasuklah soal usaha, kreativiti, masa, tenaga dan sebagainya.

“Tapi saya gembira kerana sebagai penyanyi, saya puas dapat menghiburkan orang ramai. Saya sudah berikan terbaik untuk peminat. Cuma mungkin saya perlu fikirkan soal ‘practicality’.

“Sudah menjadi adat pertandingan, ada menang, ada yang kalah tetapi pengalaman yang ditimba tak boleh saya beli di tempat lain.  Rezeki sudah tertulis setakat naib juara, Insya-Allah ada yang lebih baik selepas ini,” katanya.

Semalam, pasangan The Jebats itu dinobat sebagai naib juara dan membawa pulang RM20,000. Juara Famili Duo menjadi milik anak-anak Jamal Abdillah iaitu Zaki Yamani dan Yamani Abdillah yang membawa pulang RM100,000.


“Semoga Kita Terus Jadi Sahabat, Papa Doakan Mama Dapat Yang Lebih Baik” – Khazrul

Hangat diperkatakan mengenai hubungan pelakon Zarina Anjoulie dengan Datuk Seri Khazrul Elzey, perkongsian tunangnya itu seolah memberi bayangan mengenai ikatan pertunangan mereka.

Menerusi perkongsian di TikTok Story, Khazrul meluahkan dia bukan orang yang baik serta berharap mereka akan terus bersahabat.

“Kita mampu merancang, Allah yang menentukan. Papa tak sebaik mana yang mama impikan. Kita berdua masih ada kekurangan.

“Semoga kita akan terus menjadi sahabat. Papa doakan mama dapat orang yang lebih baik,” tulisnya.

Menerusi perkongsian itu, Khazrul turut memuat naik gambar bersama Zarina serta mengucapkan terima kasih buat tunangnya itu diatas cintanya.

“Terima kasih atas cinta mama kepada papa. Hanya Allah dapat membalas di akhirat kelak. I love you mama,” tulisnya.

Semalam, tindakan Zarina dipercayai telah memadam gambar serta video bersama tunangnya itu menimbulkan tanda-tanya dikalangan netizen.

Malah, perkongsian terbaru Zarina turut mencetuskan spekulasi apabila memuat naik gambar terbaru di Instagram dengan kapsyen seperti patah hati.


Jumpa Ira Kazar? Tak Mungkin Terjadi – Puteri Sarah

Umum mengetahui, pelakon Puteri Sarah kini sedang menunaikan ibadah umrah membawa kedua-dua anaknya, Syaikhul Islam dan Sumayyah.

Baru-baru ini, perkongsian Puteri Sarah menjadi perhatian apabila meluahkan rasa lucu selepas membaca laporan blog mendakwa dia akan bersemuka dengan madunya, Ira Kazar.

BACA: Fesyen Dibandingkan, Netizen Dakwa Ira Kazar Cuba Tiru Puteri Sarah?

Menerusi satu perkongsian di Insta Story, Puteri Sarah menyifatkan laporan itu kelakar serta mengatakan ianya tidak mungkin terjadi.

Memuat naik perkongsian blog tersebut, Sarah berkata dia mengetahui laporan berkenaan selepas ramai yang memberitahunya mengenai perkara tersebut.

“Ramai beritahu Sarah ni. Adoi, kelakar. Tak mungkin terjadi. Lagi pula saya masih di Mekah. Tenang netizen. Kreatif betul cerita,” tulisnya.

Terdahulu, keberangkatan Puteri Sarah hanya diiringi ahli keluarganya dan kelibat suaminya, Syamsul Yusof tidak kelihatan.


Suhaimi Saad Minta Izin Kahwin Lagi, Ina Naim Suruh Beli Mesin Basuh Dulu

Hangat diperkatakan mengenai kontroversi pengarah terkenal kahwin dua, bekas penyanyi nasyid, Suhaimi Saad turut berseloroh dengan isterinya, Ina Naim untuk berkahwin lagi.

Baru-baru ini, Suhaimi dilihat ada memuat naik video bertanya kepada Ina boleh atau tidak jika dia mahu bernikah satu lagi.

? original sound – SUHAIMI SAAD Official – SUHAIMI SAAD Official

Bagaimanapun, belum sempat Suhaimi bertanyakan soalan, Ina terus memotong suaminya membeli mesin basuh dahulu jika mahu menambah ‘isteri’ lagi.

Sementara itu, menerusi satu lagi video Suhaimi mengatakan dia akan membeli mesin basuh namun isterinya berseloroh mahu meminta dua mesin basuh pula.

Perkongsian video itu mendapat pelbagai reaksi daripada netizen yang terhibur dengan gurauan pasangan suami isteri itu.

Dalam pada itu, ada yang mengatakan lucu melihat Suhaimi setepek kena dengan isteri. Tidak kurang juga, ada yang berseloroh mengatakan jangan lupa untuk belikan mesin pengering sekali.


Zarina Anjoulie Padam Gambar Tunang?

Perkongsian pelakon Zarina Anjoulie menjadi perhatian ramai apabila memuat naik gambar terbaru di Instagram dengan kapsyen seperti patah hati.

Malah, Zarina atau lebih mesra disapa Anju menutup ruangan komen perkongsian itu termasuk beberapa posting lain yang melibatkan tunangnya, Datuk Seri Elzey.

BACA: “Tunang Cakap Selagi Tak Sampai 55 Kg, Dia Tak Nak Kahwin” – Zarina Anjoulie

Turut menjadi perhatian perkongsian Anju sebelum ini mengatakan tunangnya mahu dia menurunkan berat badan sebelum mereka mendirikan rumah tangga turut ditukar kapsyen.

Anju menulis kapsyen terbaru mengatakan kapsyen ditulisnya sebelum ini menjadi isu sedangkan dia hanya bergurau sahaja.

Sementara itu, akaun TikTok tunangnya yang menggunakan nama @abot_anjoulie juga dilihat sudah tiada. Malah, gambar terbaru mereka berdua dikongsikan Anju baru-baru ini di Instagram juga sudah tidak kelihatan.

Sebelum ini, Anju berseloroh mengatakan tunangnya tidak akan mengahwininya selagi tidak mencapai berat badan 55 kilogram.

Bagaimanapun, ada yang kurang senang dengan syarat yang diberikan oleh tunang Anju serta mengatakan jika sayangkan seseorang terima individu itu seadanya.


“Kahwin Dua Boleh, Bercuti Ke Vienna Tapi Bayar Nafkah Tak Reti” – Anak Tiri Miera Liyana

Nama pelakon Miera Liyana menjadi perhatian apabila rumah tangga madunya Adibah Abdul Mutalib.bersama suaminya, Rosland Othman gagal mencapai kata sepakat untuk berdamai.

Terbaru, tular perkongsian seorang pengguna di Twitter dipercayai anak kepada Rosland meluahkan rasa kecewa berhubung apa yang berlaku,

BACA: Suami Miera Liyana Sekat Nombor Telefon Isteri Pertama, Tak Bayar Nafkah Lebih Setahun

Menerusi perkongsian itu, gadis bernama Izzah itu mempersoalkan bapanya mampu bercuti ke luar negara namun didakwa tidak membayar nafkah.

Ujarnya, disebabkan tindakan bapanya itu ibunya kini sedang mendapatkan keadilan melalui proses perundangan untuk tuntutan nafkah dan hak anak-anak.

Dalam pada itu, Izzah turut meluahkan rasa kesal dengan sikap bapanya yang ‘menjadi’ mangsa dan sering memberikan alasan.

Katanya lagi, dia hanya mahukan keadilan buat ibunya yang sudah melalui macam-macam kerana bapanya serta meminta orang ramai mendoakan buat ibu serta adik-beradiknya.


Kesihatan Mental Belum Pulih, Remy Ishak Menggeletar Ketika Ditemu Bual

Hadir di majlis tayangan perdana filem Harum Malam baru-baru ini, pelakon Remy Ishak dilihat tidak selesa dan gementar apabila didekati pihak media untuk ditemu bual.

Memetik mStar Online, Remy berkata dia masih lagi berdepan masalah kesihatan mental seperti yang pernah dikongsikan tiga tahun lalu.

Kata Remy lagi, dia juga tidak tahu masalah sebenar dihadapinya sehingga timbul perasaan takut berdepan dengan orang ramai.

“Keadaan saya masih belum okay lagi. Nak jumpa orang pun rasa takut. Sama juga jika mahu ke lokasi penggambaran namun saya sendiri pun tak tahu masalah sebenar penyakit ini.

“Sekarang ini pun (ketika ditemu bual) saya menggeletar. Apa pun saya cuba untuk kawal perasaan tersebut,” katanya.

Kongsi Remy lagi, masalah dihadapinya itu turut mengganggu fokus di lokasi penggambaran namun dia berusaha mengatasi segala ketakutan.

“Berlakon ini adalah minat saya, jadi saya kena teruskan walaupun memang susah dalam keadaan begini. Saya tak boleh berterusan begini. Kalau dibiarkan bermakna saya mengalah.

“Untuk tahun 2023 ini saya lebih memberi tumpuan untuk pulihkan diri dan naikkan semula semangat,” katanya.


Amir Raja Lawak Mohon Maaf Kepada Pemilik Nombor Kenderaan

Semalam, pelawak Amir Raja Lawak ada memuat naik perkongsian berjaya memiliki kereta Perodua Alza selepas enam bulan menanti.

Menerusi perkongsian itu, Amir turut berkongsikan gambar keretanya namun menutup dua angka belakang nombor kenderaannya.

BACA: 6 Bulan Menanti, Amir Raja Lawak Syukur Miliki Perodua Alza

Terbaru, Amir memohon maaf kerana menimbulkan kekeliruan berhubung nombor pendaftaran kereta baharunya yang disunting dalam gambar dikongsikan sebelum ini.

A post shared by Fb/Ig : Air Jagung Amirreka Hq (@amirrajalawak)

Amir berkata nombor pendaftaran sebenar keretanya adalah AME1219 dan bukannya AME12 serta memohon maaf kepada pemilik sebenar nombor pendaftaran kereta itu.

“Assalamualaikum. Saya rasa lepas saya post gambar bersama kereta tadi (semalam), ada salah faham sebab orang anggap nombor saya dua angka itu.

“Sebenarnya ini nombor saya yang betul iaitu AME 1219. Nombor 19 yang belakang itu tarikh lahir saya. Gambar penuh plat saya tadi, saya edit. Dengan ini saya minta maaf juga banyak-banyak kepada pemilik nombor plat AME12,” tulisnya.

Dalam perkongsian terbaru itu, Amir turut memuat naik gambar keretanya bersama nombor pendaftaran asal buat tatapan umum.


Suami Fatin Afeefa Bagi Nafkah Cecah 5 Angka?

Kisah rumah tangga pelakon, Fatin Afeefa dan suaminya, Aliff Awang sememangnya menjadi perhatian di media sosial. Apa saja dikongsikan pasti akan diperkatakan ramai.

Baru-baru ini, perkongsian Fatin menjadi perhatian apabila memuat naik satu tangkap layar notifikasi transaksi bank daripada suaminya di InstaStory.

BACA: Wanita Rusia Mahu ‘Caras’ Opai, Mengaku Lebih Baik Daripada Fatin Afeefa

Menerusi entri itu, Fatin turut bertanyakan suaminya dengan menulis kapsyen “Maintenance eh?” namun nilai wang tersebut tidak dipaparkan. Bagaimanapun, melihatkan pada jumlah transaksi tersebut, nilainya mencecah lima angka.

Perkongsian Fatin itu dikongsikan semula oleh suaminya serta mengatakan bahawa perkahwinan juga adalah satu bentuk perniagaan.


Suami Miera Liyana Sekat Nombor Telefon Isteri Pertama, Tak Bayar Nafkah Lebih Setahun

Rumah tangga suami kepada pelakon Miera Liyana iaitu Rosland Othman dengan isteri pertamanya, Adibah Abdul Mutalib gagal mencapai kata sepakat untuk berdamai.

Memetik MalaysiaKini, peguam syarie Adibah, Khairul Anwar Rahmat, berkata proses dengan isteri pertama semalam tidak mencapai kata sepakat untuk kedua-dua berbaik.

BACA: Suami Didakwa Nak Ceraikan Isteri Pertama, Miera Liyana Dituduh Jadi Punca

“Cubaan mencari jalan tengah untuk berdamai melalui proses sulh hari ini gagal. Justeru, kami berharap Rosland bersedia dengan tuntutan yang akan dikemukakan,” katanya.

Difahamkan, antara tuntutan Adibah adalah menyelesaikan tuntutan nafkah dia dan hak anak-anak kepada lima anak yang tidak dilunaskan oleh Rosland selama lebih setahun.

Malah, Rosland dilapor telah menyekat panggilan telefon dan aplikasi pesanan ringkas sejak September 2021.

“Roslan tak menjaga hati isteri pertamanya apabila tak memberikan nafkah, selain menyekat panggilan telefon dan aplikasi teks pesanan ringkasnya.

“Ini adalah satu penderaan mental yang berpanjangan, ditambah pula dia juga sudah lama tak pulang ke rumah Adibah.

“Perbuatan ini ibarat perkahwinan berusia lebih 20 tahun itu tak ada nilai. Orang lain juga berpoligami tapi jangan burukkan nama agama,” katanya.

Sementara itu, Adibah mendakwa Rosland tidak lagi melayannya seperti seorang isteri sejak lelaki terbabit berkahwin dengan Miera pada 2020. Katanya Rosland hanya memberikan nafkah pada anak-anak mereka sekiranya dituntut.

“Dia melayan kami seperti sebuah perniagaan yang memerlukan resit, baru boleh tuntut,” katanya.

Susulan kegagalan proses sulh itu, mahkamah menetapkan perbicaraan dijalankan pada 2 Mac ini.


Individu Cuba Goda Bekas Suami Nad Zainal

Perkongsian Insta Story bekas suami kepada Nad Zainal iaitu Faliq Amiruddin menjadi perhatian ramai apabila memuat naik mesej diterima daripada individu tidak dikenalinya.

Menerusi perkongsian itu, individu tersebut mengatakan dia ingin berkawan dengannya, namun bapa kepada dua cahaya mata itu menolak perlawaan terbabit.

BACA: “Yem Tanya Emaknya, Saya Tenangkan Dia…” – Bekas Suami Nad Zainal

“Saya ikhlas, boleh kita jadi kawan?,” tanya individu itu sebelum dibalas Faliq dengan emoji pangkah.

Bukan itu saja, individu tersebut turut mahu memberikan hadiah kepada Faliq seikhlas hati namun ditolak oleh Faliq kerana tidak mengenali individu berkenaan.

“Mak saja ajar tidak boleh mengambil apa-apa daripada individu tidak dikenali,” balasnya.

Terdahulu, Faliq dan Nad Zainal pernah berkahwin pada 18 Disember 2015 namun disahkan bercerai pada September 2022. Mereka dikurniakan dua cahaya mata iaitu Fahad Ibrahim dan Budi Kalsom.


Simpan Nama ‘Sophia B*hsia’ Di WhatsApp Netizen Anggap Bella Astillah ‘Over’

Sejak beberapa hari lalu hangat diperkatakan mengenai pendedahan pelakon Bella Astillah mengenai seorang pelakon wanita yang tersuka dengan suaminya, Aliff Aziz.

Malah, menerusi perkongsian di Instagram, Bella turut berkongsikan mesejnya dengan Sophia AlBarakbah dimana pelakon itu merayu supaya tidak memperbesarkan perkara itu.

BACA: “Cakap Love You..”- Bella Astillah Dedah Mesej Dengan Sophia AlBarakbah

Sementara itu, turut menjadi perhatian ramai adalah nama Sophia yang disimpan oleh Bella iaitu ‘Sophia Bohsia’ di WhatsApp.

Memetik Xtra, rata-rata netizen menegur tindakan ibu kepada dua cahaya mata itu kerana seakan-akan membuka aib kain sendiri dan terlalu berlebihan.

Malah, ada yang meminta supaya menyelesaikan permasalahan tersebut dengan cara baik dan profesional serta menjaga aib.

Sebelum ini, Sophia berkata tidak mahu membuat sebarang kenyataan kerana bimbang akan mengeruhkan lagi keadaan serta memilih untuk selesaikan dengan pihak terlibat sahaja.


“Si Rupa Biasa Mati-Matian Dikecam, Yang Cantik Disokong Kacau Rumah Tangga Orang”

Tidak dinafikan, sejak kebelakangan ini hangat diperkatakan di media sosial mengenai isu orang ketiga yang mengganggu rumah tangga.

Perkara itu turut mendapat perhatian pelakon Ika Nabella yang meluahkan pendapatnya mengenai isu berkenaan serta takut untuk membuka media sosial susulan banyak kisah orang ketiga.

BACA: Ika Nabella Kecewa Belanja RM3,000 Bercuti Di Vila Mewah Tapi Aircond Rosak

Malah, Ika melihat jika orang ketiga itu rupa biasa-biasa pasti akan dikecam namun jika rupa paras yang cantik pasti akan disokong.

“Seramlah buka media sosial. Timeline sekarang entah apa-apa. Kisah ‘homewrecker’ bersilih ganti.

“Nampaknya si rupa biasa-biasa mati-matian kena kecam kalau tak kuat mental memang breakdown tapi si cantik ada pula yang sokong macam tak salah kacau rumah tangga orang. Begitulah dunia mana pernah adil,” tulisnya.

Dalam pada itu, Ika mengatakan lelaki yang jujur adalah lelaki yang boleh menjaga hati isteri, mengawal nafsu serta kehendak.

“Secara logik, ada ke lelaki yang tak suka jadi rebutan? Tapi mereka ini jaga hati isteri kawal nafsu, kawal kehendak. Ada yang jujur mengaku “tak sanggup bini aku gila”, itu baru lelaki.

“Tahu-tahu ada skandal, ada bini lain, itu orang Penang panggil ponen, bukan lelaki. Sekian,” tulisnya.


“InsyaAllah Kami Ada Perancangan Untuk Kahwin” – Shuib

Pelawak Shuib Sepahtu mendedahkan hubungan cintanya dengan usahawan, Watie Hanifiah mendapat restu ibunya, Salamiah Jalani.

Memetik Harian Metro, Shuib meluahkan rasa syukur apabila ibunya membuat penilaian positif terhadap Watie serta mahukannya segera berkahwin dengan usahawan tersebut.

BACA: “Saya Sangat Selesa Dengannya, Watie Seorang Yang Penyayang” – Shuib

“Penilaian pada dia (Watie) berlaku daripada emak saya sendiri. Emak saya yang menilai dia. Jadi bila emak menilai yang baik-baik mengenai dia, saya pun tahulah kerana saya berkawan dengan dia.

“Dah tentulah saya kuat mengatakan dia okey dan sebagainya. Kalau ikutkan emak saya, macam cepat sangat nak tengok kami kahwin. Saya yang minta dia bersabar.

“Insya-Allah kami ada perancangan untuk kahwin, cuma tarikhnya belum pasti. Emak fikirkan Ayash Affan sebab dia semakin membesar. Emak pun cakap tugas dia dah banyak menjaga Ayash sebelum ini,” katanya.

Sementara itu, Shuib berkongsikan dia tertarik dengan sikap Watie yang penyayang terutama terhadap anak-anaknya serta mempunyai ciri-ciri seperti arwah isterinya, Siti Sarah.

“Emak jaga Ayash dari kecil. Dia kata nanti bila Ayash dah besar saya boleh ambil semula. Ayash pun dah nak mula berjalan sekarang.

“Watie pun tiada masalah dengan anak-anak saya. Dia dah pernah jaga Ayash masa Ayash demam empat, lima hari. Malah semua anak saya rapat dengan dia.

“Anak-anak saya panggil dia sebagai aunty dan hubungan mereka sangat okey. Anak saya Talita sayangkan aunty. Dia hairan kenapa orang tak suka aunty padahal aunty baik,” katanya.

Dalam pada itu, anak perempuannya iaitu Talita turut mempersoalkan mengapa netizen menghakimi Watie serta tidak mengenali usahawan tersebut.

“Dia turut mempersoalkan kenapa mereka menghakimi Watie sampai macam tu padahal kita kenal dia. Saya tak paksa anak-anak cakap dan ia daripada hati mereka sendiri.

“Arwah Sarah saya dah letak di satu tempat yang paling ‘best’. Dan sampai ke hari ini pun, saya masih lagi mencari hari-hari yang saya tak ingat dia. Belum ada sampai hari ini. Tapi orang luar menilai berdasarkan pasal yang lepas atau apa, dan macam buat perbandingan. Itu tak boleh dan tak okey,” katanya.


Beauty With Brain, Sophia AlBarakbah Rupanya Graduan Bioteknologi

Sejak kebelakangan ini hangat diperkatakan mengenai pelakon jelita Sophia AlBarakbah. Apa yang pasti, kecantikan pelakon berdarah kacukan itu sememangna tidak boleh dinafikan.

Memetik Kosmo, Sophia yang merupakan kacukan Cina, Arab dan Melayu itu berkata dia dibesarkan dengan latar belakang bangsa dan budaya yang berbeza-beza.

BACA: “Tak Baik Label Sophia Pelacur….Fitnah Besar Tu…” – Azhar Sulaiman

“Ibu saya orang Cina, ayah pula Arab-Melayu. Datuk saya asal dari Yemen dan ibu bapa mereka datang dari Yemen dan Persia. Nenek saya orang Malaysia. Dari Kelantan,” katanya.

Bukan hanya memiliki paras rupa yang cantik, Sophia juga layak digelar ‘beauty with brain’ dimana dia merupakan graduan Diploma Bioteknologi dari sebuah universiti swasta.

“Saya belajar bioteknologi dan selepas itu, saya belajar bidang dietetik. Diploma bioteknologi dan lepas itu, saya buat latihan amali selama tiga bulan untuk bidang itu.

“Kemudian, saya sedar yang saya suka belajar bidang itu (bioteknologi) tapi tak suka nak kerja dalam industri tersebut. Sebab kebanyakan masa saya habiskan masa dalam makmal. Agak membosankanlah dalam ‘lab’,” katanya.

Gadis berusia 30 tahun itu kemudian mengambil jurusan dietetik namun mempunyai impian bekerja sebagai veterinar kerana sangat sukakan haiwan.

“Sebenarnya nak jadi veterinar sebab saya suka haiwan. Tapi, ibu tak bagi. Dia tak suka haiwan sangat. Jadi, saya macam ‘okay fine’. Nak jadi doktor tapi ibu pun tak suka. Nanti tengok darah lah, orang mati lah.

“Saya pun macam ‘yelah okey’. Jadi, saya pun ambil jurusan dietetik sekurang-kurangnya bidang perubatan juga (sikit),” katanya.


Filem Baru Nak Melekat Di Jiwa Penonton, Dah Jadi Macam Ni Pula!

Seorang pelakon filem Eva Take Me As I Am meluahkan rasa kesal dengan tindakan panggung wayang apabila dia menerima notis batal tayangan mengenai filem tersebut. Filem yang berkisarkan mengenai kesihatan metal ini hanya dibenarkan tayangan selama 4 hari sejak 30 Januari 2023.

Pelakon Shamsul Danish 16, berasa kesal dengan tindakan tersebut dan menyatakan tayangan selama 4 hari itu adalah satu tempoh masa yang singkat.

“Kami sangat terkilan apabila semalam 30.1.2023 iaitu 4 hari selepas EVA ditayangkan, kami di maklumkan pihak panggung wayang akan membatalkan tayangan di kebanyakan panggung di seluruh Malaysia.

“Apa yang kami dapat buat dalam 4 hari tayangan? Orang ramai baru mula nak pegi tengok dah kena tarik balik tayangan.

“Sedangkan penonton baru sahaja mula memberikan feedback bagi filem ini, kami juga giat jalankan promosi bersama pelakon-pelakon utama dalam membawa naskah EVA yang cuba mendidik penonton melalui hiburan” katanya.

Tambahnya lagi, kejadian yang berlaku ini betul-betul memberi kesan terhadap pretasi filem ini memandangkan orang ramai tidak diberi masa yang panjang untuk menonton sendiri filem yang harus diketengahan dalam industri tanah air.

Filem seperti ini dapat memberi pengajaran buat penonton bagaimana cara untuk mengatasi orang yang menghidapi masalah mental.

“Itu belum isu panggung tak nak beri kami lokasi yang ramai potential viewers macam Seremban dan Sunway Pyramid, kami tak minta banyak, bagi masa utk EVa ini ditonton. Sampai bila nak hidangkan penonton dengan filem-filem genre yang sama.” katanya lagi.

Shamsul juga memberitahu dia sudah buat aduan kepada Setiausaha Sulit Menteri Komunikasi Dan Digital untuk tindakan selanjutnya.

“Saya telah email juga isu ini kepada Setiausaha Sulit Menteri Komunikasi dan Digital dan harapnya ada lah jawapan dan tindakan”.

Selain Shamsul sebagai acktor yang memegang watak Miqal, Filem Eva yang diarahkan oleh Suhaiza Aziz ni juga turut dibintangi barisan pelakon popular termasuk Nadia Brian, Nadia Aqila, Hasnul Rahmat, Jay Iswazir dan Mustaqim Bahadon.

Eva ialah seorang peguam tetapi di dalam dirinya tinggal dua orang lain iaitu Amy, seorang pakar forensik, dan Mike, seorang pembunuh.

Eva, sebagai pemilik tubuh terpaksa berhadapan dengan perubahan yang berbeza-beza akibat daripada trauma yang dialami sejak dia masih kanak-kanak.

Anak lelaki Eva cuba memahami dan membantu ibunya. Apabila Mike menjadi lebih kuat untuk mengambil alih tubuh Eva sebagai watak dominan… meletakkan semua orang dalam bahaya.


Wanita Rusia Mahu ‘Caras’ Opai, Mengaku Lebih Baik Daripada Fatin Afeefa

Baru-baru ini, suami kepada pelakon Fatin Afeefa iaitu Aliff Awang atau lebih dikenali sebagai Opai ada memuat naik video mendedahkan dia ada ketagihan berbelanja.

Menerusi video dikongsikan di TikTok itu, Opai berkata meskipun sudah berazam untuk tidak mahu berbelanja namun apabila ke pusat beli belah pasti akan ada barang dibelinya.

BACA: Suami Duduk Dalam Kereta, Ramai Tak Senang Fatin Afeefa Keluar Isi Minyak

I HAVE AN ADDICTION ? Saya ni ketagih. Gian. Obsessed dengan shopping. Kadang rasa macam “shopaholic” . Tiap bulan janji takmau shopping. Tapi bila sampai mall je hampeh. Dari konon nak “beli satu je” , “habiskan seribu je harini” bertukar kepada “eh dah beli sepuluh” atau “dah habis beribu ni” Ubat atau penawar kepada penyakit ini simple. Kau kena ketagih untuk buat duit lebih banyak dari kau belanja. Yang ni kau bijak, kau kaki shopping pun takpaa. Lantaklah ! InsyaAllah selamat. Nak belanja camni 6 bulan sekali boleh je. Janji income kau 15,000 sebulan serious tadahal kalau sekali sekala nak rembat macamni. Kau nak buat duit sehari RM500? Kau tekan LINK KAT BIO

“Saya ada ketagihan. Saya ni ketagih, gian. Obses dengan membeli-belah. Kadang-kadang rasa macam shopaholic.

“Tiap bulan janji takmau shopping. Tapi, bila sampai mall je hampeh. Dari konon nak beli satu je, habiskan seribu je hari ini, bertukar kepada “eh dah beli sepuluh” atau “dah habis beribu ni.

“Ubat atau penawar kepada penyakit ini mudah. Kau kena ketagih untuk buat duit lebih banyak dari kau belanja,”tulisnya.

Perkongsian Opai itu mendapat pelbagai reaksi daripada netizen termasuk seorang individu ini yang sempat mencuba nasib memikat usahawan itu.

Difahamkan, wanita tersebut dipercayai berbangsa Rusia mengatakan dia masih single serta menyatakan dirinya lebih baik daripada isteri usahawan itu.

“Hi Opai, saya bujang dan belum berpunya. Saya dari Rusia dan lebih baik daripada isteri awak,” tulisnya.

Komen wanita itu mendapat perhatian Opai yang membalas dengan mengatakan bahawa isterinya jauh lebih baik kerana seorang beragama Islam, pasangan menuju ke syurga.

Replying to @Opai Alpiaw A woman that wearing scarf is better than your wife ???

Tidak berhenti disitu, wanita tersebut kemudian membalas dengan memuat naik video sedang memperagakan baju kurung dan selendang berwarna biru laut. Wanita itu turut menulis kapsyen mengatakan wanita bertudung lebih baik daripada isterinya.

Difahamkan, wanita berkenaan berasal dari Rusia dan berdasarkan media sosial miliknya, wanita itu menetap di Malaysia. Namun tidak dapat dipastikan sama ada wanita itu benar-benar wujud atau tidak.


6 Bulan Menanti, Amir Raja Lawak Syukur Miliki Perodua Alza

Perkongsian pelawak Amir Raja Lawak menjadi perhatian apabila meluahkan rasa syukur berjaya memiliki sebuah kereta Perodua Alza.

Berkongsikan berita gembira itu di Instagram, Amir berkata proses mendapatkan kereta tersebut mengambil masa 6 bulan.

Meskipun terpaksa menunggu lama untuk mendapat kereta tersebut, namun individu yang menguruskan proses jualan sentiasa membantu serta memudahkan urusannya.

A post shared by Fb/Ig : Air Jagung Amirreka Hq (@amirrajalawak)

“Alhamdulillah, hari ini saya bersyukur sangat kerana dapat memiliki sebuah kereta baharu. Sebelum ini, saya pernah ada kereta baharu, tetapi terpakai sahaja.

“Hari ini, alhamdulillah saya dapat miliki kereta baharu. Terima kasih kepada Encik Din, enam bulan juga saya menunggu ini,” katanya.

Sementara itu, Amir turut bersyukur di atas rezeki pembukaan bagi tahun 2023 serta berterima kasih kepada pelanggan yang menyokong perniagaan Air Jagung Amirreka miliknya.

“Terima kasih yang support saya beli Air Jagung Amirreka dan kongsi rezeki shooting dengan saya. Ini adalah hasil dari anda yang ikhlas support dan percaya dengan saya,”tulisnya.

Perkongsian Amir itu mendapat pelbagai reaksi daripada rakan artis dan netizen yang mengucapkan tahniah serta tumpang gembira dengan pencapaian pelawak itu.


Shahz Jaszle Syukur Isteri Tak Cemburu Rapat Dengan Heroin

Sebelum ini menyepi seketika ketika namanya berada di puncak, pelakon Shahz Jaszle berkata dia lebih memilih privasi dalam kehidupannya dan kerana dia sudah berumah tangga.

Memetik Melodi, Shahz berkata dia tetap berlakon seperti biasa dan kini kembali membuat comeback serta berjinak dalam perniagaan.

“Sebenarnya sebab saya dah berumah tangga, anak pun dah dua. Saya lay low lah, life pun berubah. Basically, saya lebih kepada family, more to private life. Berlakon tetap macam biasa tapi more to private life, tak lepak luar, no more social life.

“Sekarang tengah buat comeback, dari segi shooting, alhamdulillah, dan saya juga ke arah perniagaan,” katanya.

Dalam pada itu, Shahz turut meluahkan rasa syukur isterinya Hanis Husna tidak cemburu serta memahami setiap kali dia bergandingan dengan mana-mana aktres, malah tiada masalah untuk lepak bersama.

“Saya tak rasa risau, kebanyakan pasangan gandingan saya isteri saya kenal, kami memang kawan, bila keluar, lepak sekali pun tiada masalah.

“Alhamdulillah, isteri saya tak cemburu, satu perkara yang perlu tahu, nak jaga perhubungan itu adalah dengan tidak berselindung mesej atau selindung kata kunci. Isteri saya ada kata kunci telefon saya, jadi benda itu tiada nak sorok.

“Ada juga orang bertanya isteri saya tak cemburukah kalau saya bergambar bersama peminat, isteri saya tak kisah tentang itu, alhamdulillah dapat seorang isteri yang sangat memahami. Dia tak mengongkong langsung sebab dia suruh saya cari duit lagi ada lah,” katanya,


“Dari 58 Kg To 68 Kg, Nak Salahkan Siapa Sebenarnya Ni? – Watie

Umum mengetahui hubungan pelawak Shuib Sepahtu dan usahawan, Watie Hanifiah bukan lagi rahsia. Malah, Shuib berkata hubungan mereka turut mendapat restu ibunya, Salamiah Jalani.

Baru-baru ini, perkongsian Watie menjadi perhatian apabila berkongsikan berat badannya sudah bertambah 10 kilogram.

BACA: “Biarlah Shuib Nak Kahwin, Dia Lelaki Mana Boleh Tahan Lama-Lama” – Zarina Zainuddin

Menerusi entri itu, Watie juga sempat berseloroh siapa yang mahu dipersalahkannya sehingga beratnnya naik daripada 58 kilogram kini menjadi 68 kilogram.

Perkongsian Watie itu mendapat pelbagai reaksi daripada netizen yang mengusik berat badan usahawan itu naik mungkin disebabkan kerana sedang bahagia bersama Shuib.

Terdahulu, Shuib berkata dia dan Watie sudah ada perancangan untuk berkahwin namun belum dapat dipastikan tarikhnya lagi.

Menurut, Shuib dia tidak pernah melupakan arwah isterinya, Siti Sarah namun kehadiran Watie dalam hidupnya adalah takdir yang ditentukan.


Netizen Sebak Tengok Fikry Ibrahim Mekapkan Ibu, Bawa Pergi Bercuti

Baru-baru ini perkongsian pelakon Fikry Ibrahim menjadi perhatian apabila memuat naik video bercuti bersama ibu tersayang ke Langkawi.

Menerusi video tersebut, Fikry dilihat tidak kekok menguruskan ibunya Bibi Zaleha, 74 tahun serta menyiapkan ibunya sebelum keluar bersiar-siar.

Difahamkan, ibu pelakon itu sudah tidak berapa berdaya untuk berjalan dan pernah diserang angin ahmar kira-kira dua tahun lalu.

Turut menjadi perhatian, Fikry dilihat memakaikan lipstick dan bedak pada wajah ibunya yang sedang berbaring ternyata menyentuh hati netizen.

Perkongsian Fikry itu mendapat pelbagai reaksi daripada netizen yang mengagumi serta memuji aktor itu yang menyantuni ibu tercinta.

Malah, rata-rata netizen turut mendoakan syurga buat Fikry kerana berbakti kepada orang tuanya dan dipermudahkan urusan.


Kumpul Aset Untuk Keluarga, Black Bina Sendiri Villa Di Langkawi

Selepas berpenat lelah selama tiga bulan, impian penyanyi Black Hanifah tercapai apabila villa miliknya di Pulau Langkawi, Kedah berjaya disiapkan sepenuhnya.

Memetik Utusan Online, Black berkata idea tercetus untuk membina villa tersebut pada Oktober lalu dan villa yang diberi nama Rindu D’Villa Langkawi mengambil masa tiga bulan pembinaan.

BACA: Black Terkejut Peminat ‘Boyish’ Rupanya Perempuan, Minta Maaf Sebab Terpeluk

Menurut Black, dia turut melakukan kajian serta persiapan rapi sebelum membina sendiri villa tersebut bersama empat tukang yang dibawanya dari Kuala Lumpur.

“Idea tercetus tahun lalu selepas kita memasuki fasa peralihan ke endemik. Saya memang ada perniagaan rumah sewa di sini (Langkawi), jadi terfikir pula hendak menambah aset dan mengembangkan lagi pendapatan.

“Itu yang timbul idea untuk bina villa pula, tetapi boleh diinap oleh pelancong yang berkunjung ke sini. Tidak membuang masa, sekitar Oktober lalu, kerja pembinaan dimulakan dan saya bawa sendiri tukang rumah seramai empat orang ke Langkawi,” katanya.

Black juga teruja kerana villa miliknya itu merupakan yang pertama di Asia berkonsepkan lantai ‘glow in the dark’ dan sudah pun mula dibuka untuk tempahan.

Sementara itu, Black memberitahu villa tersebut akan mula dibuka pada Mac ini serta memberi jaminan villa miliknya itu akan mengikut harga pasaran semasa pulau peranginan tersebut.

“Insya-Allah, harga mampu inap dan ikut pasaran di sini (Langkawi). Apa yang menjadi keutamaan saya ialah keselesaan pengunjung kami nanti.

“Villa ini ada empat bilik tidur yang dilengkapi dengan bilik air, ruang tamu, dapur dan kolam mandi peribadi serta boleh memuatkan sehingga 10 tetamu,” katanya.

Dalam pada itu, Black berkata dia mempunyai perancangan untuk menambah villa di sekitar lokasi tersebut di masa hadapan sebagai pelaburan serta aset masa depan untuk isteri dan anak-anaknya.

“Punca pendapatan utama saya masih lagi menyanyi dan syukur terus relevan sehingga kini. Bagaimanapun, saya terfikir sekarang kena siap sedia kumpul aset untuk jaminan jangka masa panjang.

“Villa itu saya namakan sempena nama anak. Saya bercita-cita selepas ini akan bina projek perhotelan pula di Langkawi,” katanya.


“Kami Ada 3 Orang Menantu Yang Hebat-Hebat, Cukuplah” – Ibu Syamsul Yusof

Perkongsian ibu kepada pengarah terkenal, Syamsul Yusof iaitu Datin Patimah Ismail menjadi perhatian apabila meluahkan rasa bangga memiliki tiga orang menantu hebat.

Menerusi satu entri di Insta Story, Patimah menyebut tiga nama menantunya termasuk Puteri Sarah namun nama isteri kedua Syamsul iaitu Ira Kazar tiada dalam perkongsian itu.

BACA: “Mama Ingin Lihat Sarah Bahagia, Cukuplah Segala Derita” – Ibu Syamsul Yusof

“Kami ada tiga orang menantu yang hebat-hebat. Cukuplah Nazariah Harun, Puteri Sarah Liyana dan Aeisyah Zainal,” tulisnya.

Sebelum ini, Datin Patimah menyuarakan hasrat untuk melihat menantunya, Puteri Sarah bahagia dan keluar dari segala penderitaan.

Malah, Datin Patimah berkata dia bersedia untuk memaafkan Syamsul namun tidak keluarga Ira Kazar yang meruntuhkan kebahagiaan menantunya.


“Biarlah Shuib Nak Kahwin, Dia Lelaki Mana Boleh Tahan Lama-Lama” – Zarina Zainuddin

Pelawak Shuib Sepahtu mendedahkan hubungan cintanya dengan usahawan, Watie Hanifiah mendapat restu ibunya, Salamiah Jalani.

Malah, Shuib berkata dia dan Watie sudah ada perancangan untuk berkahwin namun belum dapat dipastikan tarikhnya lagi.

BACA: “Saya Sangat Selesa Dengannya, Watie Seorang Yang Penyayang” – Shuib

Hangat diperkatakan mengenai hubungan Shuib dan Watie, turut menjadi perhatian komen pelakon Zarina Zainuddin di Instagram sebuah portal hiburan.

Memetik Xtra, Zarina meminta amai pihak untuk membiarkan Shuib untuk membuat keputusan sendiri dan bahagia bersama pilihan hatinya.

“Biarlah orang tu nak kahwin dia lelaki mana boleh tahan lama-lama kesian dia. Maid boleh cari jaga anak-anak dia pun nak bahagia jugak. Takkan nak murung sepanjang hidup,” tulisnya.

Terdahulu, Shuib berkata dia tidak pernah melupakan arwah isterinya, Siti Sarah namun kehadiran Watie dalam hidupnya adalah takdir yang ditentukan.


“Tak Baik Label Sophia Pelacur….Fitnah Besar Tu…” – Azhar Sulaiman

Hangat diperkatakan mengenai pelakon wanita yang didakwa cuba mengganggu rumah tangganya dengan Bella Astillah, pelakon Aliff Aziz mengesahkan wanita tersebut adalah Sophia AlBarakbah.

Perkara itu turut mendapat perhatian pelakon Azhar Sulaiman yang memaklumkan dia akan menerima tawaran berlakon dengan aktres itu meskipun ada pelakon lelaki yang sudah berkahwin menolak.

BACA: “Cakap Love You..”- Bella Astillah Dedah Mesej Dengan Sophia AlBarakbah

Menurut Azhar lagi, isterinya iaitu Chempaka Emalin Pahamin percaya kepada Sophia malah sempat berseloroh akan banyak tawaran berlakon untuknya.

Sementara itu diruangan komen, Azhar turut meminta netizen berhenti menggelar Sophia sebagai pelacur serta mengatakan wanita cantik pasti akan difitnah.

“Kita tak tahu perkara yang sebenarnya. Perempuan cantik memang selalu kena fitnah macam dalam drama-drama juga.

“Tak baik label Sophia seperti pelacur. Fitnah besar itu. Peluang kita tak akan tahu hal sebenarnya. Jadi, lebih baik jangan berlebihan dalam mengulas,” tulisnya.

Semalam, Bella Astillah mendedahkan mesejnya dengan Sophia AlBarakbah selepas aktres itu mengaku tersuka suaminya, Aliff Aziz.

Dalam mesej perbualan tersebut Sophia telah meminta maaf kepada Bella serta merayu supaya tidak mendedahkan perkara tersebut kepada umum selepas mengaku tersuka suami orang.


“Sophia Manja, Mungkin Ada Yang Senang Jatuh Hati Kerana Karakternya” – Aeril Zafrel

Pernah bergandingan dengan Sophia AlBarakbah menerusi sebuah drama, pelakon Aeril Zafrel menyifatkan aktres jelita itu seorang yang baik.

Memetik Media Hiburan, Aeril berkongsikan drama tersbeut merupakan karya pertama mereka berganding bersama yang turut dibintangi pelakon lain seperti Hanna Delisha dan Izzue Islam.

Menurut Aeril lagi, Sophia adalah seorang yang manja dan mungkin disebabkan itu ada yang mudah jatuh hati dengan personalitinya.

“Bagi saya dia seorang yang baik. Dia pun manja, mungkin ada yang senang jatuh hati kerana karakternya. Itu pendapat saya lah.

“Sepanjang saya berlakon dengannya, kalau ada yang cepat ‘in love’ memang mudah (jatuh hati). Mungkin kerana karakternya yang sebegitu. Dia juga seorang yang ‘soft spoken’,” katanya.

Dalam pada itu, Aeril berkata dia lebih senang untuk berterus terang dengan heroin yang bergandingan dengannya supaya tidak berlaku salah sangka.

“Biasanya saya akan berlaku ‘transparent’. Saya akan beritahu heroin, ia tidak lebih daripada lakonan dan komitmen semata-mata.

“Sebab sebelum ini pernah terjadi… saya ada dengar daripada rakan pelakon lain. Bila lupa nak beritahu hal tersebut, heroin mendakwa saya nak ‘try’ dia.

“Jadi macam tersalah sangka pula. Sejak situasi itu berlaku, saya lebih senang untuk berterus terang,” katanya.


Memang Tak Masuk Akal, Rozel Jual Kerusi Meja Makan Serendah RM199

Bukan senang zaman sekarang ini kita nak dapatkan harga barang yang berpatutan. Semua benda pun kalau boleh nak naik harga, lagi-lagi bila dekat nak raya, kan?

Tapi kami kagum betul dengan Rozel sebab tak pernah putus-putus buat promosi yang menguntungkan pengguna macam kita ini. Kalau korang nak tau, mereka sekarang tengah adakan promosi yang tak masuk akal punya.

Kalau meja makan rumah kita dah bergoyang teruk, elok sangatlah kita dapatkan promosi yang Rozel tengah buat ini. Sebabnya, dengan pembelian sebuah meja makan, korang boleh dapatkan harga kerusinya dengan harga serendah RM199.

Tak pernah lagi ada orang buat promosi macam ini lebih-lebih lagi dalam keadaan gawat sekarang.

Paling best, bila beli meja makan di Rozel, mereka turut sediakan pembayaran tanpa faedah selama 24 bulan – memang sangat-sangat membantu.

Cakap banyak pun tak guna, korang boleh tengok sendiri virtual showroom mereka kalau korang tak sempat nak pergi ke cawangan mereka yang berdekatan. Senang je, klik je sini.

Tapi bagi isteri yang tak sabar-sabar dah tu nak pilih meja makan, boleh tengok lokasi Rozel yang paling dekat dengan korang pada pautan ini.

Hari Raya Aidilfitri pun dah tak berapa lama dah, memang kena sangat kita tengok meja makan baru. Barulah meriah nanti saudara mara datang beraya, ada meja makan baru dan juga kerusi yang korang boleh dapatkan dengan harga yang sangat berpatutan.


“Difitnah Pun Adalah Salah Satu Rezeki, Ujian Yang Akan Berikan Kekuatan” – Fizo Omar

Semalam, hangat diperkatakan mengenai perkongsian usahawan Mawar Karim apabila seolah memberi bayangan dia banyak menanggung keluarga ketika bergelar isteri.

Menerusi koment tersebut, Mawar tidak menyebut nama mana-mana pihak namun mengakui hidupnya kini lebih tenang bebanding dahulu.

Terbaru, perkongsian pelakon Fizo Omar pula menjadi bualan apabila memuat naik gambar bersama keluarganya dengan mengatakan bahawa difitnah juga merupakan salah satu rezeki serta rezeki ujian yang akan berikan kekuatan.

“Rezeki Allah ni datang dari pelbagai bentuk, difitnah pun adalah salah satu rezeki.rezeki ujian yg akan memberikan kekuatan,” tulisnya.

Dalam entri tersebut, Fizo turut meluahkan rasa syukur diatas rezeki kebahagiaan serta kesihatan dan berharap agar diberikan ketenangan kepada semua orang.

Diruangan komen, rata-rata netizen memberikan pesanan buat Fizo supaya sentiasa positif dan move on serta dipermudahkan segala urusan.


“Tunang Cakap Selagi Tak Sampai 55 Kg, Dia Tak Nak Kahwin” – Zarina Anjoulie

Umum mengetahui, pelakon Zarina Anjoulie kini sedang meniti fasa bahagia selepas mengikat tali pertunangan dengan jejaka pilihan hati, Datuk Seri Khazrul Alzey.

Baru-baru ini, perkongsian Zarina atau lebih mesra disapa Anju menjadi perhatian apabila berseloroh mengatakan tunangnya tidak akan mengahwininya selagi tidak mencapai berat badan 55 kilogram.

BACA: Zarina Anjoulie Beli Cincin Kahwin RM200 Ribu, Nak Yang Murah Kekasih Tak Bagi

“Tunang cakap kalau selagi tak sampai 55 kg, dia tak nak kahwin lagi guys,” tulisnya.

Menerusi video dikongsikannya itu, Anju turut berkongsi berat terkininya yang baru mencapai 58.7kg serta meminta tunangnya itu bersabar.

Perkongsian Anju itu mendapat pelbagai reaksi daripada netizen yang memuji kecantikan pelakon itu yang dilihat semakin kurus.

Dalam pada itu, ada juga yang kurang senang dengan syarat yang diberikan oleh tunang Anju serta mengatakan jika sayangkan seseorang terima individu itu seadanya.


“Aliff Bukan Malaikat, Dia Ada Niat Nak Berubah” – Bella Astillah

Hangat diperkatakan mengenai pelakon wanita yang didakwa cuba mengganggu rumah tangganya dengan Bella Astillah, pelakon Aliff Aziz mengesahkan wanita tersebut adalah Sophia AlBarakbah.

Bagaimanapun, ada segelintir netizen mengatakan kalau bertepuk sebelah tangan takkan berbunyi susulan diganggu pelakon Sophia AlBarakbah.

BACA: “Cakap Love You..”- Bella Astillah Dedah Mesej Dengan Sophia AlBarakbah

Menerusi komen balas di Instagram, Bella berkata Aliff bukan malaikat dan yakin suaminya itu ingin berubah.

“Sebab Aliff risaulah dia suruh saya datang set penggambaran (drama rantaian Ku Akad Kau Dengan Bismillah). Aliff manusia bukan malaikat. Dia ada niat nak berubah,” tulisnya.

Semalam, Bella mendedahkan mesej perbualannya dengan Sophia. Menerusi mesej tersebut Bella mempersoalkan Sophia mengapa dia cuba lari dan tidak datang ke sidang media drama lakonannya dengan Aliff itu.

Menurut Bella, dia membuat pendedahan itu berikutan ada dakwaan mengatakan dia cuba memfitnah aktres berkenaan serta menjelaskan dia paling takut jika mengeluarkan kenyataan tidak benar.

Sementara itu, dalam mesej perbualan tersebut Sophia telah meminta maaf kepada Bella serta merayu supaya tidak mendedahkan perkara tersebut kepada umum selepas mengaku tersuka suami orang.


“Cakap Love You..”- Bella Astillah Dedah Mesej Dengan Sophia AlBarakbah

Perkongsian terbaru pelakon Bella Astillah menjadi bualan ramai apabila mendedahkan mesejnya dengan Sophia AlBarakbah selepas aktres itu mengaku tersuka suaminya, Aliff Aziz.

Menerusi perkongsian itu, Bella mempersoalkan Sophia mengapa dia cuba lagi dan tidak datang ke sidang media drama lakonannya dengan Aliff itu.

BACA: “Sophia, Aliff Aziz Profesional, Bercinta Dalam Lakonan Sahaja” – Pengarah

“Kenapa tadi lari? Kenapa tak datang pc?  Kepada yang cakap saya fitnah, saya maafkan awak. Tapi saya lah orang yang paling takut nak cakap benda yang tak betul.

“Kenapa saya berani bagi statement sebab ianya sahih. Saya tiada plan nak bagi apa-apa statement dah tapi bila saya tengok Sophia pun bagi statement hari ini konon tak nak involve satu Malaysia. Tapi inilah sebabnya dia tak akan involve satu malaysia,” katanya.

Menurut Bella lagi, dia mahu bertemu dengan ibu bapa aktres berkenaan namun Sophia merayu kepada Bella agar isu tersebut tidak sampai kepada orang tuanya.


Aliff Aziz Tak Akan Berganding Dengan Sophia AlBarakbah Lagi

Memetik Harian Metro, Aliff berkata meskipun tidak menyebut nama namun kriteria itu jelas ditujukan buat aktres itu apatah lagi hanya Sophia yang terbabit penggambaran dengannya ketika ini.

“Tanpa perlu menyebut nama, rasanya sudah tahu sebab saya sedang buat satu drama saja. Itu sajalah heroin saya. Rasanya orang pun sudah sedia maklum, isteri saya pun tak sebut nama. Jadi, lebih baik biarkan perkara itu begitu saja,” katanya.

Menurut Aliff lagi, dia dan Bella sudah pun berbincang secara matang serta mengenali isterinya itu tidak akan mendedahkan sesuatu tanpa usul periksa.

“Saya faham keadaan Bella yang sedang rapuh tetapi kami terbuka untuk berbincang dan menyelesaikan perkara ini dengan lebih matang. Kami duduk bersama, berbincang dengan rasional dan berkomunikasi mengenai isu ini.

“Saya pun tidak akan menafikan apa yang isteri saya sudah dedahkan. Saya kenal Bella, dia tidak akan keluarkan sebarang kenyataan tanpa usul periksa. Dia tak akan melenting kalau tidak betul,” katanya.

Sementara itu, Aliff tidak menafikan isu yang berlaku berpunca atas kekhilafan diri sendiri yang lalai dalam menjaga batas hubungan.

“Tiada siapa jangka kontroversi ini akan menjadi hangat. Saya anggap ini satu teguran daripada Tuhan apabila menjalani penggambaran supaya tidak lalai menjaga batas ikhtilat.

“Lagipun pada awal penggambaran, kami tidak ada sesi bacaan skrip jadi kami seolah terbawa-bawa perasaan ketika berlakon bersama,” katanya.

Dalam pada itu, Aliff akur dengan syarat untuk tidak lagi bergandingan dengan Sophia serta kontroversi tersebut tidak berlarutan.


Da’i Syed Kuat Berleter, Hana Ismail Penyabar Orangnya

Sudah dua bulan mendirikan rumah tangga, pendakwah bebas, Da’i Syed mengakui isterinya iaitu Hana Ismail seorang wanita yang sabar dan menenangkan hatinya.

Memetik mStar Online, Syed berkata semenjak mendirikan rumah tangga banyak perkara baru yang dia belajar selepas bergelar suami.

“Banyak benda saya belajar. Dia banyak bersabar dengan saya. Kadang-kadang kita mood tak kena, kalau jammed, saya berleter. Dia menenangkan saya, jadi saya banyak belajar sabar dengan dia,” katanya.

Ditanya mengenai soal cahaya mata, Hana berkata dia dan suami tidak merancang dan jika diberi rezeki mahukan zuriat secepat mungkin.

“Kami tak kisah orang tanya, pada masa sama orang tanya, orang juga mendoakan. Saya dan suami sejak awal lagi kami tidak plan, memang kami nak secepat mungkin. Sebab dia hari-hari pegang perut ada baby tak, ada baby tak, MasyaAllah,” katanya.

Terdahulu, Hana sah bergelar isteri kepada Syed atau nama sebenarnya Syed Syah Iqmal Syed Mohammad Shaiful, pada 3 Disember tahun lalu.


Mawar Karim Syukur Hidup Lebih Tenang, Duit Tak Lesap

Baru-baru ini, perkongsian usahawan Mawar Karim menjadi perhatian apabila seolah memberi bayangan dia banyak menanggung keluarga ketika bergelar isteri.

Menerusi perkongsian di Insta Story itu, Mawar tidak menyebut nama mana-mana pihak namun mengakui hidupnya kini lebih tenang bebanding dahulu.

“Alhamdulillah hidup sekarang lebih bersyukur dan tenang sebab duit tak habis lesap. Kalau berbanding dulu faham-faham sendirilah. Takkan nak cerita satu dunia apa yang saya kena tanggung selama itu.

“Yang penting kita tak kena tipu atau dipergunakan selama ini pun sudah Allhamdulillah,” katanya.

Mawar berkongsikan mengenai perkara itu ketika menjawab komen netizen yang mengatakan dia tidak lagi cantik seperti dulu serta kasihan dengan usahawan tersebut.

Tidak hanya berdiam diri, Mawar turut menyelar individu tersebut yang meninggalkan komen menggunakan akaun media sosial palsu untuk menyerangnya.

“Awak punya komen pun ‘sedih’ pakai fake account. Pakai je real account sebab kita boleh check la sekarang ini. Masalahnya awak tahu ke saya tak bahagia?

“Rasa dah lama tak bagi motivasi. Kita mula Februari dengan Bismillah… Apa pun nasihat saya jangan kesiankan orang, kesian diri sendiri kalau nak happy,” tulisnya.

Terdahulu, Mawar dan Fizo pernah berkahwin pada 2013. Pasangan itu dikurniakan seorang cahaya mata perempuan, Wan Maryam.


Fizz Fairuz Suka Almy Nadia Nampak Berisi, Tetap Cinta Sepenuh Hati

Meskipun ramai yang meminta isteri tercinta, Datin Almy Nadia untuk menurunkan berat badan, namun pelakon Datuk Fizz Fairuz menerima keadaan fizikal isteri seadanya.

Memetik Kosmo, Fizz berkata dia tidak kisah dengan perubahan fizikal isterinya kerana tetap akan menyayangi dan mencintai wanita yang melahirkan empat cahaya matanya itu sepenuh hati.

“Kadang-kadang isteri tanya sama ada saya sayangkan dia atau tidak kerana bentuk badannya yang gemuk. Saya cakap biarlah.

“Kalau awak kurus, saya mengandungkan awak balik. Sebab saya menerima dirinya yang sekarang. Saya tidak kisah kerana saya suka dia begitu (gemuk),” katanya.

Menurut Fizz, dia meluahkan rasa syukur dikurniakan isteri yang sempurna dimatanya dan pandai menguruskan rumah tangga serta anak-anak.

“Kalau dia kurus, saya tidak fikir isteri akan dapat jadi seorang ibu sempurna. Saya bersyukur dengan kehadiran empat orang cahaya mata dalam keluarga. Jadi tidak perlu fikir kalau orang bercakap buruk tentangnya,” katanya.

Dalam pada itu, Fizz berkata dia pernah memberi galakan kepada isteri untuk menurunkan sedikit berat badan namun mestilah dengan secara selamat dan tidak memudaratkan.

“Saya pernah suruh dia kuruskan badan. Saya beri galakan. Tapi cara yang bagaimana? Potong usus? Sementara nak tunggu sembuh lebih kurang dua minggu, anak-anak nanti bagaimana?

“Saya nak ambil pembantu, dia tak mahu. Semua kerja nak buat sendiri. Saya tahu isteri penat buat kerja rumah, uruskan anak-anak ke sekolah. Tapi itu yang dia mahukan,” katanya.


“Sophia, Aliff Aziz Profesional, Bercinta Dalam Lakonan Sahaja” – Pengarah

Nama pelakon Sophia AlBarakbah menjadi bualan ramai di media sosial apabila terkait dengan kontroversi didakwa tersuka suami orang yang juga pelakon dan penyanyi terkenal.

Memetik Kosmo, pengarah Osman Ali berkata dia tidak tahu menahu tentang hubungan yang wujud antara Sophia AlBarakbah dan Aliff Aziz selepas pendedahan dibuat Bella Astillah baru-baru ini,

Menurut Osman yang juga pengarah drama Ku Akad Kau Dengan Bismillah, kedua-dua pelakon itu bekerja secara profesional.

“Saya tidak mahu campur urusan peribadi mereka. Tapi setahu saya, kedua-duanya tidak ada apa-apa hubungan. Apa yang saya lihat, baik Sophia mahupun Aliff, mereka bekerja secara profesional ketika berada di set penggambaran,” katanya.

Menurut Osman lagi, dia tidak tahu siapa pelakon dimaksudkan Bella yang ‘tersuka’ dengan suaminya dan enggan menuduh siapa-siapa.

“Saya tidak tahu pelakon yang Bella maksudkan itu siapa. Saya tidak mahu menuduh sembarangan, takut jadi fitnah nanti,” katanya.

Dalam pada itu, Osman berkata kemesraan antara kedua pelakon itu hanya atas dasar kerja demi penghayatan watak masing-masing.

“Saya tidak nampak ada masalah antara mereka berdua. Mereka cuma berlakon sahaja dan perlu menyukai sesama sendiri.

“Kalau berlakon bercinta, kena betul-betul bercinta. Tapi perasaan suka itu tidak perlu dibawa sehingga keluar set penggambaran. Hanya dalam watak sahaja,” katanya.

Sementara itu, Osman turut hairan dengan tuduhan dihadapi Sophia serta menolak dakwaan kontroversi berkenaan untuk meraih publisiti drama.

“Saya hairan dengan berita yang dilaporan. Kami tidak buat publisiti untuk drama ini. Bagi saya, itu satu perkara yang tidak sepatutnya dijadikan bahan cerita sebab boleh merosakkan reputasi pelakon.

“Jadi tidak adil bagi mereka kerana masing-masing sedang bekerja. Mereka suka hanya dalam lakonan sahaja. Saya tidak nampak antara Sophia dan juga Aliff, mereka ada hubungan peribadi. Memang tidak ada. Jadi saya harap cerita ini dihentikan,” katanya.


“Saya Sangat Selesa Dengannya, Watie Seorang Yang Penyayang” – Shuib

Umum mengetahui, pelawak Shuib Sepahtu mengesahkan dia kini sedang berkawan dan mengenali hati budi seorang usahawan bernama Watie Hanafiah.

Memetik mStar Online, Shuib berkata dia tidak pernah melupakan arwah isterinya, Siti Sarah namun kehadiran Watie dalam hidupnya adalah takdir yang ditentukan.

“Sampai ke hari ini saya masih tercari-cari hari yang saya tidak teringatkan Sarah. Jadi, bila ada orang yang datang kepada kita (Watie), saya pasti ada sebab-sebabnya.

“Zalimlah saya kalau saya tidak menghargai orang itu. Saya tidak tahu masa depan macam mana, tambah pula ibu saya boleh yakinkan saya. Jadi saya rasa itu adalah jawapan paling besar untuk saya,” katanya.

Menurut Shuib, Watie mempunyai ciri-ciri seperti arwah isterinya serta mengagumi usahawan itu yang menjaga kakaknya yang juga orang kurang upaya (OKU) sejak kecil.

“Saya sangat selesa dengannya kerana Watie seorang yang penyayang. Dia sendiri ada kakak OKU yang sejak lahir memang tak boleh berjalan. Dialah yang hari-hari uruskan kakaknya itu.

“Saya melihat pada pasangan jika satu hari kita sakit, ada tak yang boleh jaga kita? Kita mampu atau banyak duit, tapi bila kita sakit, kita tak nak semua itu pun. Kita hanya nak orang jaga kita, lebih-lebih lagi orang yang kita sayang,” katanya.

Sementara itu, Shuib berkata dia sudah mempunyai perancangan untuk ke fasa seterusnya apatah lagi anak bongsunya semakin membesar, namun masanya belum lagi ditetapkan.

“Insya Allah, kalau ikutkan mak saya tu nak cepat sebab dia fikirkan Ayash. Ayash dah makin besar. Sekarang Ayash pun dah nak pandai jalan. Watie pun tak ada masalah sebab dia pun pernah jaga Ayash.

“Cuma apa yang saya boleh katakan, kami berharap yang terbaik dan mohon doa daripada semua. Insya Allah bila sudah ada tarikhnya saya pasti akan umumkan,” katanya.


Netizen Minta Sophia AlBarakbah ‘Mengorat’ Kazar

Baru-baru ini, hangat diperkatakan apabila pelakon dan penyanyi Bella Astillah mendedahkan seorang aktres yang bergandingan dengan suaminya mengakui menyukai Aliff Aziz.

Susulan pendedahan tersebut, akaun Instagram pelakon Sophia AlBarakbah diserang netizen kerana didakwa sebagai ‘wanita penyondol’ dalam rumah tangga Aliff Aziz dan Bella Astillah.

Malah, media sosial aktres jelita itu turut menjadi perhatian ramai. Menerusi ruangan komen video dikongsikan Sophia, netizen berseloroh meminta aktres itu ‘try’ bapa kepada Ira Kazar iaitu Kazar Saisi.

Turut menjadi perhatian apabila ada yang bergurau supaya Sophia memikat suami kepada Puteri Sarah dan Ira Kazar iaitu Syamsul Yusof.

Sebelum ini di Instagram, rata-rata netizen memberikan pesanan buat Sophia supaya tidak mengganggu suami orang. Malah, ada yang meninggalkan komen pedas meminta tidak menjadi ‘penyondol’.